Trump prelomio i prizemljio flotu : ‘Neće letjeti sve dok Boeing ne pronađe rješenje’ | Kliker.info\nTrump prelomio i prizemljio flotu : ‘Neće letjeti sve dok Boeing ne pronađe rješenje’\nIako su do sada mnoge države već preventivno zabranile tom avionu let u njihovom zračnom prostoru, američka savezna vazduhoplovna uprava nije to učinila, a Trump je svojom naredbom takvom stavu stao na kraj.\nTrump je kazao da avioni neće letjeli dok Boeing “ne nađe rješenje”. Boeing je objavio da će suspendirati cijelu flotu aviona 737 Max, njih ukupno 371.\n„Izdali smo hitnu naredbu da se prizemlje svi letovi Boingovih aviona 737 Max 8 i Max 9 i aviona povezanih sa tom flotom. Razgovarao sam sa sekretarkom za saobraćaj, administratorom Federalne uprave za avijaciju i izvršnim direktorom Boeinga i oni su svi saglasni sa tim potezom. Svi avioni koji su trenutno u vazduhu, biće prizemljeni nakon što slete na svojim destinacije. Piloti su obavješteni, aviokompanije su saglasne sa ovom odlukom. Bezbjednost Amerikanaca i svih ostalih je za nas najvažnija i izražavamo saučešće onima koji su izgubili voljene u padovima aviona Boing 737 Max 8 Ethiopian Airlinesa i Lion Aira . Boeing je izuzetna kompanija i nadam se će brzo utvrditi šta se dogodilo. Do tada, avioni će biti prizemljeni,” prenosi izjavu predsjednika Trumpa Glas Amerike.\nIz Boeinga je saopšteno je da odluka o prizemljenju aviona 737 Max doneta iz predostrožnosti i da će kompanija, u saradnji sa istražiteljima, preduzeti sve mere da utvrdi šta su bili uzroci nesreća i da osigura da se ne ponove.


Kosovsko ministarstvo finansija: Isplata 130 evra pomoći počinje sutra - Gorapress.net\n29.06.2020. u 21:34\nKosovsko ministarstvo finansija: Isplata 130 evra pomoći počinje sutra\nKosovska ministarka finansija Hikmeta Bajrami, saopštila je da su danas izvršena plaćanja za meru 15, porodicama koje nemaju nijednog zaposlenog člana. Novčanu naknadu u iznosu od 130 evra, građani kojima je ista odobrena, moći će da podignu već sutra.\n„Zadovoljstvo mi je što vas mogu obavestiti da je Ministarstvo finansija danas (29.06.2020.) izvršilo plaćanje za meru 15 u iznosu od 1,991,210.00 evra za 15.317 porodica, koje nemaju zaposlenog nijednog člana porodice. Korisnici mogu da podignu sredstva od sutra“, napisala je Bajrami u objavi na Fejsbuku.\nU međuvremenu i kosovski premijer Avdulah Hoti na Tviteru, saopštio je da ministarstvo finansija izdvojilo dva miliona evra za 15.317 koje nemaju nijednog zaposlenog člana, kao i da sredstva mogu podići već sutra, noseći maske i poštujući socijalnu distancu.\nPodsetimo, na predlog kosovskog ministarstva finansija, vlada u Prištini još 31. marta usvojila je hitni fiskalni paket prve pomoći usled pogođenosti ekonomskim posledicama u pandemiji koronavirusa.\nU hitnom fiskalnom paketu mera, za meru 15, predviđena je isplata mesečne pomoći u iznosu od 130 evra građanima koji žive u teškim socijalnim uslovima, a koji su registrovani kao nezaposleni u nadležnoj instituciji i nisu korisnici nijednog mesečnog dohotka iz kosovskog budžeta.\nDijaspora ponovo oborila rekord, u novembru stiglo 87 miliona evra


Nemačka: Doktorka Sanja zaljubljena u Maje – Naši u svetu\nObjavljeno 05/05/20 u 14:30\nSanja Savkić sa meksičkom medaljom. Foto: Privatna arhiva\nBeograđanka Sanja Savkić studirala je hispansku filologiju na Univerzitetu u Beogradu. Nakon toga odlazi u Meksiko Siti na Nacionalni Autonomni Univerzitet u Meksiku (na španskom skraćeno UNAM)na poslediplomske studije. Kako na magistarskim tako i na doktorskim studijama izučavala je umetnost prekolumbovskih civilizacija Mezoamerike, posebno drevnih Maja. Godine 2012. pomenuti univerzitet joj je dodelio prestižnu medalju „Alfonso Kaso“ za najbolju doktorsku tezu iz istorije umetnosti.Disertacija o arhitekturi i muralima iz majanskog grada San Bartolo (ca. 100 p.n.e.), danas u Gvatemali, objavljenaje 2016. godine u koleckiji„Nova nauka: doktorati UNAM-a“.\nNa UNAM-u je takođe uradila svoj prvi postdoktorat na odeljenju za arheologiju, kada je imala priliku i da iskopava u lokalitetu Palenke (Meksiko), nekada jednom od najvećih majanskih gradova. U jesen 2016. godine Sanja dolazi u Berlin na svoje drugo postdoktorskoistaživanje u okviru akademskog programa „Istorije umetnosti i estetske prakse“ Foruma za transregionalne studije. U Berlinu je sarađivala i sa Etnološkim muzejom na pripremi informacija za medijske stanice koje će posetiocima pružati dodatne informacije u vezi sa mezoameričkom kolekcijom. Ova kolekcija je jedna od najvećihi najlepših na svetu van Meksika.Stalna postavka uskoro će moći da se u poseti u novom izložbenom prostoru Foruma Humbolt.Nakon toga, 2018. godine, Sanja odlazi u Italiju na treći postdoktorat na Institut „Maks Plank“ za istoriju umetnosti u Firenci.\nNaša doktorka sada ponovo živi u Berlinu. Zaposlena je na pomenutom institutu „Maks Plank“i na Univerzitetu Humbolt gde sebavi proučavanjemvizuelneistorije kako prekolumbovskeMezoamerike tako i one nastale u toku prvih decenija XVI veka kada je ova teritorija (i šire) pala pod vlast španske krune, te nazvana Nova Španija. Između ostalog, njen projekat razmatra nove stvarnosti koje su nastale kako u Novom tako i u Starom svetu nakon osvajanja ovog dela američkog kontinenta. Studija je pokrenula pitanja u vezi sa umetničkim i intelektualnim vezama i razmenama između Nove Španije i Evrope: koji je uticaj evropski umetnički svet imao na mezoamerički;kako su prekolumbovske tradicije, znanje, tehnike i stvaranje post-osvajačke vizualne kulture transformisali tok zapadne umetnosti?\nU okviru međunarodne istraživačke grupe „Bilderfahrzeuge: nasleđe Abi Varburga i budućnostikonologije“ svoj projekat razvija i mlada doktorka Sanja Savkić. U ovojgrupi—pored gore navedenog firentinskog instituta i berlinskog univerziteta—učestvuju i Institut Varburg u Londonu, Fondacija Maks Veber i VarburgHaus u Hamburgu, uz podršku nemačkog Saveznog ministarstva obrazovanja i istraživanja.Sam termin Bilderfahrzeuge, „vozila slika/slikovnih elemenata“, kovanica je koju je nemački istoričar umetnosti i kulture A.Varburg prvi put upotrebio 1906. godine, a odnosi se na migraciju slikovnih elemenata kroz vreme, prostor i medije (npr., od antičkih vremena do italijanske renesanse). Ovaj koncept se pokazao produktivnim za dalje razvijanje u različitim pravcima, te mu se u novijoj stručnoj literaturi posvećuje posebna pažnja.\nOd Sanjinih brojnih publikacija izdvajamo nedavno objavljenu knjigu o amerindijasnkim vizuelnim kulturama i estetskim praksama (u kolekciji „EstudiosIndiana“ Iberoameričkog Instituta u Berlinu), koju je priredila u saradnji sa jednom koleginicom i koja se u celosti može preuzeti ovde. Osim toga, za srpskog čitaoca posebno je vredna pomenaknjigaOrasijaČeruti-Guldberga Filozofija u Latinskoj Americi. Dvesta godina filozofske misli Naše Amerike, Sanjin prevod sa španskog na srpski jezik, koji je 2012. godine objavio „Službeni glasnik“(Biblioteka:Društvo i nauka, Folozofsko-teološka biblioteka).\nSanja Savkić je i dalje zaljubljena u Maje i nastavlja da drži konferencije i objavljuje naučne radove o ovoj zadivljujućoj drevnoj civilizaciji, kao i o umetnosti Mezoamerike uopšte.\nBerlinDoktorkaDr Sanja SavkićNemačka\nPredsednik nemačkog Instituta: “Znamo sa velikom sigurnošću da će biti drugog talasa“\nSrpkinja Aleksandra, medicinska sestra u Nemačkoj opisuje kako se bori sa koronom u žarištu epidemije\nOsmi pesnički konkurs Udruženja “Srpsko-bugarsko prijateljstvo”, ovo…


UNESCO Participacijski program 2018-2019 - poziv za prijavu projekata\n2. Okvir projekta: Pojedinačne projekte je potrebno uskladiti sa usvojenim prioritetima UNESCO-a za pet glavnih programskih oblasti za period 2018-2021, koji su sadržani u dokumentu 39 C/5 Draft Budget and program 2018-2021 (stranice 102-208).\n3. Trajanje projekta: krajnji rok za realizaciju odobrenih projekata je 31.12.2019. godine.\n4. Nivo projekta: nacionalni, podregionalni (saradnja nekoliko zemalja iz istog geografskog područja, npr. zemlje Jugoistočne Evrope), regionalni (saradnja svih zemalja jednog regiona) i međuregionalni (saradnja zemalja iz različitih regiona).\n5. Budžet projekta: u skladu sa članom 13. Rezolucije 37 C/72, prema kojem su utvrđena ograničenja iznosa finansijskih sredstava, u skladu sa nivoom projekta, maksimalan iznos za projekte nacionalnog nivoa je $26,000; podregionalnog ili međuregionalnog $28,000, a projekat regionalnog nivoa $38,000.


Granice na Balkanu su povučene | Autonomija\nDržavni ministar inostranih poslova Nemačke Verner Hojer izjavio je da u Nemačkoj polaze od toga da su granice na Balkanu sada povučene, Hojer je rekao da je to realnost koju niko ne treba da dovede u pitanje. On je izrazio zadovoljstvo zbog toga što se Srbija odlučila za budućnost i Evropu, ali je istovremeno upozorio da takav razvoj nije moguć bez dobrosusedskih odnosa.\n„Kao i ranije kod proširenja Unije važi da je potrebno priznanje teritorijalnog integriteta svih susednih država“, poručio je Hojer.\nHojer rekao je da ta zemlja snažno podržava evropsku perspektivu Srbije, ali da su za proširenje Unije bitni dobrosusedski odnosi i saradnja.\n„Snažno podržavamo evropsku perspektivu Srbije. Isto tako znamo da na tom putu nema ustupaka, da moraju biti ispunjeni svi uslovi, kako saradnja s Hagom, tako i u vezi dijaloga Beograda i Prištine očekujemo konkretne rezultate“, rekao je Hojer na zajedničkoj konferenciji za novinare sa potpredsednikom Vlade Srbije Božidarom Đelićem.\nOn je pohvalio Srbiju za hapšenje i izručenje haškog optuženika Ratka Mladića, čime je, kako je naveo, Srbija uputila jasan signal na putu ka EU.\n„Čestitam Srbiji na tom koraku i znam da nije bio lak“, dodao je Hojer ukazujući da moraju slediti dalji koraci i da će Nemačka svakako podržati Srbiju na tom putu.\nKada je reč o privrednoj saradnji Hojer je naglasio da je ta dimenzija veoma važna i da Nemačka ceni da srpska privreda poziva nemačke firme da ulažu, ali je dodao da je veoma važno da se poboljšaju uslovi za investicije, postigne veća transparentnost i veća pravna bezbednost.\nĐelić rekao je da će Srbija učiniti sve da „obezbedi podršku Nemačke i drugih članica EU da bi dobila ne samo status kandidata, već i datum za početak pregovora o članstvu u EU za proleće 2012“.\n„Ne očekujemo to kao nagradu i privilegiju, već smo svesni da moramo da radimo na daljoj saradnji s Tribunalom, sprovedemo ambiciozni reformski plan i budemo činilac stabilnosti u regionu“, dodao je Đelić.\nZa Srbiju je Nemačka, kako je rekao, najveći trgovinski partner, i jedan od najvećih investitora i to će biti i u budućnosti.\n„Očekujemo da oporavak industrije Srbije bude vezan za Nemačku“, istakao je Đelić.\nPodsetivši da je Nemačka u poslednjih sedam godina iskoristila mogućnosti koje nude nova tržišta, kao što je na primer Indija, Đelić je rekao da su mogućnosti da se Srbija probije na ta tržišta mnogo veća preko Nemačke, nego da idemo sami. On je podsetio i da je Nemačka najveći pojedinačni donator Srbiji sa preko 900 miliona evra u poslednjih deset godina. Pored toga, izrazio je i očekivanje da će Srbija sa Nemačkom raditi na mnogo projekata u okviru Dunavske strategije.\nKada je reč o problemu lažnih azilanata, Đelić je izrazio zadovoljstvo što je u Nemačkoj značajno opao broj lica iz Srbije koja traže azil.\nNakon razgovora sa Đelićem, Hojer se sastaje sa premijerom Mirkom Cvetkovićem i sa predsednikom Srbije, a već je razgovarao sa šefom srpske diplomatije Vukom Jeremićem.


VAŠINGTON - Najmanje 29 osoba je uhapšeno u Oregonu i 35 u Los Anđelesu tokom protesta pokrenutih u znak nezadovoljstva zbog izbora Donalda Trampa za novog predsednika SAD. Policija saopštava da su protesti postali nasilni i da su prerasli u nerede. Demonstranti su, kako je preneo AP, počeli da\nGlas Amerike: Protesti i neredi zbog Trampove pobede nastavljeni širom SAD Glas Amerike: Tramp u Kongresu izneo svoje planove još 70 povezanih\nMesi: Moramo da se ujedinimo\nFudbaler Argentine Lionel Mesi rekao je danas da njegova ekipa mora da se ujedini i da zajedno izadje iz teške situacije posle ubedljivog poraza od Brazila u kvalifikacijama za Svetsko prvenstvo. Brazil je prošle noći pobedio Argentinu u Belo Horizonteu sa 3:0. Golove za pobednički tim postigli\nDnevnik: Brazil ponizio Argentinu, remi Kolumbije i Čilea Hot sport: Mesiju ništa nije bilo jasno: Živi zid Brazilaca je prava ‘revolucija’ u fudbalu! (foto) (VIDEO) još 19 povezanih\nVesti online 11.11.2016\nPripadnici Federalne uprave policije i Ministarstva unutrašnjih poslova Republike Srpske uhapsili su jutros nekoliko osoba u akciji na području Sarajeva i Istočnog Sarajeva. Pozivajući se na svoja saznanja, banjalučke Nezavisne inovine prenose da su uhapšeni bivši ministar unutrašnjih\nRTV: BiH: Uhapšen bivši ministar Delimustafić Večernje novosti: "Pravda" stigla Delimustafića pre nego što je uspeo da pobegne još 18 povezanih


Postajemo taoci velikih svetskih korporacija - Impuls\nObjavljeno: Srijeda, 13 April 2016 17:00\n- Stvaranjem uslova za ulazak stranih investicija u poljoprivredu, što će se dogoditi stupanjem na snagu Sporazuma o stabilizaciji i pridruživanju Evropskoj uniji, nagoveštava drastične promene u toj oblasti, sa ozbiljnim posledicama po egzistenciju srpskog seljaka. Na to ukazuje iskustvo zemalja u kojima je došlo do koncentracije vlasništva nad obradivom zemljom i prirodnim resursima u rukama velikih investitora i međunarodnih korporacija - objašnjava publicista Milenko Srećković iz Pokreta za slobodu koji se zalaže za to da država i mali proizvođači ostanu vlasnici zemlje.\nU Srbiji se proces "otimanja" poljoprivrednog zemljišta odvija kao sastavni deo privatizacije, koji najpre podrazumeva ukrupnjavanje poseda a potom prodaju, po visokim cenama, stranim korporacijama. U prilog tome najbolje svedoči podataka da četvorica srpskih tajkuna poseduju, u proseku, po 25.000 hektara oranica, koje su stekli kupovinom poljoprivrednih preduzeća u Vojvodini.\n- Sa ovakvom agrarnom politkom poljoprivreda se sve više posmatra kao provereni recept za sticanje profita male grupe ljudi, a ne kao dobra osnova za prehrambenu sigurnost stanovništva. Podsetiću na to da su kroz privatizaciju uništeni poljoprivredni kombinati, poput PKB-a, koji su bili zaokružene celine. Nažalost, sada su svi profitabilni delovi PKB-a (Imlek, Pekabeta, Frikom), privatizovani. To rasparčavanje je dovelo dotle da Salford sada ima monopol na tržištu mleka, a kriza od pre nekoliko godina pokazala nam je kako velika firma diktira uslove otkupa, a rezultat je da su mnogi mali proizvođači prestali da proizvode mleko - navodi Srećković.\n- Treba naglasiti da prodaja državne zemlje nije u skladu sa Ustavom, Zakonom o poljoprivrednom zemljištvu, Zakonom o privatizaciji i Zakonom o restituciji. Vlada Srbije, očigledno, ignoriše te činjenice i donosi zaključak, kojim je predviđeno da novi kupac ne preuzima dug, kao i da se nekoliko hiljada hektara izuzima za građevinske potrebe. Pritom se zaboravlja da je za stvaranje samo jednog santimetra obradivog sloja potrebno od 1.000 do 25.000 godina, a za 65 santimetara čak 1,5 milion godina. To je 20.000 generacija ljudi a mi ćemo to tako olako da straćimo - upozorava profesor Ševarlić.\nPolitikolog Miroslav Samardžić, iz Zrenjaninskog socijalnog foruma, ukazuje na još jednu opasnost koju nedomaćinsko ponašanje može doneti. Prema njegovoj oceni, ukoliko se poljoprivredna proizvodnja prepusti stranim korporacijama, zajednica gubi suverenitet u proizvodnji hrane "što može biti katastrofalno, naročito u uslovima krize".\n- Velike korporacije vode računa samo o profitu, tako da useve koriste za intenzivnu proizvodnju, zagađujući pri tom sredinu. Orijentacija korporacija ka svetskom tržištu dovodi do povećanja cena hrane na domaćem tržištu, a tu su i političke posledice korporatizacije. Moćne kompanije često nastoje da promene organizaciju vlasti u zemlji domaćinu, kako bi od potencijalno snažne države stvorile politički impotentne regione, koji nisu u stanju da nametnu stranom kapitalu bilo koji oblik kontrole. Velike su posledice i po opstanak indogenih etničkih zajednica, poput rumunske u Vojvodini koja živi isključivo na selu. One bi u takvim uslovima, kada proizvodnja na malim posedima više ne bi bila isplativa, bile onemogućene da održe tradicionalne forme života - smatra Samardžić.\n- Pokušaj prodaje PKB-a, koji raspolaže sa oko 20.000 hektara zemljišta, predstavlja vrhunac cinizma. Imajući u vidu da je to zemljište nastalo oplemenjivanjem močvare, što je dvostruko veće ulaganje, cena od 3.000 evra za hektar zemlje u blizini glavnog grada je špekulativni posao i samo zlonamerni mogu da omoguće kupcu "relaksirane uslove". Oni koji zagovaraju prodaju ovog kombinata pominju dug, iz devedesetih godina prošlog veka, od 60 miliona evra. Pritom se zaboravlja da je taj dug nastao u vreme hiperinflacije i kasnije bombardovanja, kada je vlast naredila da se Beograd mora snabdevati mlekom, hlebom i namirnicama. Dugovanje bi moglo da se namiri prodajom 200 hektara zemljišta, dok bi PKB morao da ostane u državnom vlasništvu, a suinvestitori neka budu Srbi iz dijaspore - predlaže Miladin Ševarlić, profesor Poljoprivrednog fakulteta u Beogradu, i dodaje da bi PKB trebalo pretvoriti u semenski i repro centar za sve grane stočarstva.\n- Bilateralni sporazumi o zaštiti investicija omogućavaju stranim korporacijama da pred međunarodnim arbitražnim sudovima podnose višemilionske tužbe protiv države za bilo kakvu štetu nanetu ostvarivanju njihovih profita. Dve firme, jedna grčka i jedna belgijska, pokrenule su tužbe tražeći višemilionske odštete. Konkretno, kompanija Energozelena podnela je odštetni zahtev protiv Republike Srbije u iznosu od 110 miliona dolara. To je, rekao bih, unosan biznis za te kompanije i njihove advokate čiji jedan sat zastupanja košta 600 dolara, a ukoliko tužena strana izgubi spor plaća sve troškove, ili joj se oduzima imovina u inostranstvu - navodi Milenko Srećković iz Pokreta za slobodu.\nIT sektor u Srbiji prvi put po izvozu premašio poljoprivredu


Auto osiguranje - Stanje na putevima - 28.12.2015.\nStanje na putevima - 28.12.2015.\nAuto-moto savez Srbije upozorio je vozače da je zbog magle i sumaglice smanjena vidljivost na putevima u većem delu zemlje.\nPrema podacima Uprave granične policije, zadržavanja na graničnim prelazima nisu duža od 20 minuta.\nDo 30. decembra, od 7.00 do 17.00, na delu auto-puta od petlje "Umčari" do petlje "Vodanj", saobraćaj će se zbog radova u smeru od Beograda ka Nišu odvijati u preticajnoj traci.\nIzmenjen je režim saobraćaja na delu državnog puta u zoni Novog Sada, od petlje "Temerin" do petlje "Zrenjanin". Preticajna traka u smeru ka Beogradu biće zatvorena, a saobraćaj će se odvijati voznom saobraćajnom trakom.


PROMENE U KALENDARU ZA 2017. Četvrtfinale Dejvis kupa se igra u aprilu\nGotovo svi igrači koji igraju Dejvis kupu bili su složni da im termini ne odgovaraju i da bi trebalo da se unesu određene promene u kalendaru.\nMeđunarodna teniska federacija (ITF) je izašla u susret teniserima, pa se potrudila da im već zgusnuti kalendar malo rastereti. Najveća promena se odnosi na četvrtfinala koja će se od sledeće godine igrati od 7. do 9. aprila, a ne kao do sada posle Vimbldona.\nPrva runda Dejvis kupa igraće se odmah po završetku Australijskog opena od 3. do 5. februara. Polufinale je zakazano od 15. do 17. septembra, dok će se najuspešnije selekcije u sezoni za trofej Dvajta Dejvisa boriti od 24. do 26. novembra.\n"NIKO NIJE ROĐEN U FOTELJI" Bogdan Obradović za „Blic” o smeni selektora: Igrači su odabrali Viktora, to se POŠTUJE!


Leto na Savi - vecekupovine.com Leto na Savi - vecekupovine.com\nPrvi put u Šapcu ovog leta će biti organizovana manifestacija pod nazivom „Leto na Savi“. Program je počeo u subotu, 12. jula i podrazumeva brojne sportsko – rekreativne i kreativne aktivnosti, kao i niz muzičkih i kulturnih dešavanja. Leto na Savi plakat\nStari grad i gradska plaža pravo su bogatstvo Šapca i u tom smislu ova manifestacija ima za cilj da se građanima Šapca i njihovim gostima ponude sadržaji da bi se oni tokom leta i vrelih dana „preselili“ u ovaj prirodni ambijent stvoren za uživanje. Program će trajati tri – četiri nedelje i namenjen je svim uzrastima sa idejom da kvalitetno provedu vreme tokom celog dana od 10:00 do 22:00 sata.\nU nastupajućem periodu biće organizovane aktivnosti koje podrazumevaju različite sportove, turnire, takmičenja, kreativne radionice, promotivne turističke ture na Starom gradu, dečije pozorišne predstave, demo bendove, di džejeve i pozorišta za odrasle.\nTuristička organizacija grada Šapca aktivno učestvuje u programima manifestacije. Organizuju se promotivne turističke ture na tvrđavi Stari grad pod nazivom „Šetnja kroz mit, legendu i stvarnost – Tvrđava Stari grad“, svake nedelje, počevši od 12. jula od 18:00 časova za sve zainteresovane.\nManifestacija će trajati do 03. avgusta, a učešće u svim programima je besplatno.


Tema: PARTIZAN 5.000 €, a Zagreb 13.000 € ?\nBEOGRAD (B92) - Rukometni klub Partizan moraće da plati 5.000 evra zbog propusta u organizaciji prve utakmice četvrtfinala Kupa pobednika kupova, dok će Zagreb zbog nereda navijača uoči i za vreme revanša platiti 13.000 evra. Kako je danas saopštila Evropska rukometna federacija (EHF), "crno-beli" će platiti kaznu zbog prekida utakmice u Beogradu 6. marta, kada su navijači ušli na teren u 55. minutu, ali i zbog bacanja predmeta u teren. Rukometni klub Zagreb platiće kaznu od ukupno 13.000 evra EHF-u i to 10.000 evra zbog incidenata koji su prethodili revanš utakmici 13. marta u glavnom gradu Hrvatske i još 3.000 evra zbog propusta u organizaciji i nereda navijača u dvorani zbog čega je meč kasnio 75 minuta. ... Pored toga, ovaj klub će biti pod nadzorom EHF-a kada bude igrao utakmice kod kuće, a Evropska rukometna federacija će posebnu pažnju obratiti na ponašanje navijača "Bed blu bojsa", i na to da li u dvorani ima transparenata i slogana sa političkim sadržajem. Ukoliko policijski izveštaji i dodatne informacije pokažu da je potrebno, EHF će odrediti Zagrebu još veću kaznu, koja bi mogla da utiče na takmičenje ove ekipe u evropskim kupovima naredne sezone. Oba kluba mogu da se žale na odluku EHF-a u roku od sedam dana.\nPARTIZAN se N E C E zaliti na kaznu\nBEOGRAD (Beta) - Direktor rukometnog kluba Partizan Đorđe Mladenović izjavio je agenciji Beta da se "crno-beli" neće žaliti na kaznu EHF-a od 5.000 evra zbog loše organizacije meča sa Zagrebom u četvrtfinalu Kupa pobednika kupova, odigranom 6. marta u beogradskoj dvorani "Pinir". "Kaznu smo očekivali i nećemo se žaliti. To je minimalna kazna koju izriče Evropska rukometna federacija. Sigurno je da ćemo se ubuduće potruditi da tako organizujemo utakmice da ne dobijemo ni tu minimalnu kaznu", rekao je Mladenović. On je dodao da će u ponedeljak Upravni odbor Partizana odlučiti da li će se "žaliti na odluku EHF- da Zagreb plati samo 13.000 evra zbog incidenata navijača pre i za vreme revanša 13. marta"....\nOK a kakve to ima veze sa kosarkom Odgovorite sa citatom\nHrvatska je uvek privilegovana,za razliku od nas...\nPoslednja poruka: 20.03.2008., 16:16


"Pobeda nad Slovenijom nam irom otvara vrata četvrtfinala, ali nema sumnje da će biti veoma teško. Igrali smo sa tom reprezentacijom mnogo puta i ekipa su za poštovanje. Svesni smo koliko interesovanje je izazvao ovaj turnir i učinićemo sve što je do nas da se odužimo svima koji će nas podržati", izjavio je Kovačević.\nOn je pozvao navijače da ispune Arenu, jer će prvi put gledaoci u Srbiji moći na jednom mestu da vide najbolje igrače Evrope.\n"Siguran sam da ćemo imati ogromnu podršku sa tribina i to može samo da nam bude dodatni vetar u leđa, nikako opterećenje. Kada je reč o dometima, oni su relativan pojam. Plasman na Evropska i Svetska prvenstva je veliki uspeh za nas, ali je činjenica da smo među 10 najboljih reprezentacija na kontinentu, pa i na planeti", poručio je Kovačević.\nPored Srbije i Slovenije, u grupi A je Portugalija, sa kojom će se nacionalni tim sastati u subotu od 21 sat. U grupi B su Španija, Ukrajina i Mađarska, u grupi C se nalaze Rusija, Hrvatska i Kazahstan, dok su u grupi D Italija, Češka i Azerbejdžan.\nPo dve najbolje reprezentacije plasiraće se u četvrtfinale, koje će biti odigrano 8. i 9. februara. Polufinale je 11, a finale i utakmica za trehe mesto 13. februara. Titulu šampiona Evrope brani Italija.


Dvoje novinara kulturnih rubrika dobitnici ovogodišnje „Visa iskorak“ nagrade | Visa\nDvoje novinara kulturnih rubrika dobitnici ovogodišnje „Visa iskorak“ nagrade\nZa doprinos afirmaciji umetničke igre u Srbiji nagrađeni su novinarka Jelena Tasić iz dnevnog lista Danas i urednik kulture nedeljnika NIN Dragan Jovićević\nBeograd, 24. februar 2022. godine - „Visa iskorak“ nagrada za novinarsku izuzetnost, profesionalizam i izveštavanje o umetničkoj igri u Srbiji, ove godine uručena je kulturnim redakcijama dnevnog lista Danas i nedeljnika NIN. Priznanje već treću godinu zaredom dodeljuje stručni žiri Beogradskog festivala igre i kompanije Visa, koja je dugogodišnji generalni sponzor tog značajnog kulturnog događaja u regionu.\nVladimir Đorđević, generalni direktor kompanije Visa za Jugoistočnu Evropu, uručio je priznanja nagrađenima. „Želeo bih prvo da se zahvalim ovogodišnjim dobitnicima priznanja na važnom doprinosu afirmaciji umetničke igre i igračkih tendencija. Beogradski festival igre jedan je od najznačajnijih kulturnih događaja koji spaja ljubitelje umetnosti u zemlji i regionu. Sa istom vizijom, povezivanja ljudi širom sveta, kompanija Visa je prepoznala potrebu da podrži Festival i osnaži njegovu popularizaciju. Uloga medija je od velikog značaja za dalji rast i razvoj ovog kulturnog događaja i zbog toga se nadam da će svake godine interesovanje za izbor laureata „Visa iskorak“ priznanja biti sve veće“, istakao je Vladimir Đorđević.\n„U ime redakcije kulture beogradskog dnevnog lista “Danas” zahvaljujem se predstavnicima Beogradskog festivala igre i kompanije Viza koji su u našem izveštavanju i radu prepoznali profesionalnost i trud da čitaocima približimosvet moderne igre. Ovo priznanje najvećim delom plod je uspešne dugogodišnje saradnje sa Beogradskim festivalom igre. Uprkos okolnostima u kojima se poslednje dve godine svi trudimo da preživimo i činjenici da tržišni principi i korporativna pravila sve više potiskuju kreativnost, talenat i zdravu pamet, verujem da će umetnost i lepota, ipak, spasiti svet i civilizaciju kojoj pripadamo“, rekla je Jelena Tasić.\nIstakavši značaj izveštavanja i dobru saradnju sa Beogradskim festivalom igre, na ovom priznanju zahvalio se i Dragan Jovićević iz NIN-a.\nVisa (NYSE: V) je svetski lider u digitalnim plaćanjima, koji omogućava transakcije između potrošača, trgovaca, finansijskih i državnih institucija u više od 200 zemalja i teritorija. Naša misija je da povežemo svet preko najinovativnije, praktične, pouzdane i bezbedne platne mreže, kako bismo pomogli pojedincima, preduzećima i privredama da se razvijaju. Verujemo da ekonomije koje rade na uključivanju svih svugde, daju podsticaj svakome i vide pristup kao temelj budućnosti kretanja novca. Za više informacija, posetite usa.visa.com/about-visa, rs.Visa.com, i facebook.com/VisaSerbia


Na prodaju Ford GT sa manje od 1.000 pređenih km - RTV Doboj\nVlasnik potpuno opremljenog Forda GT koji je prešao manje od 1.000 km odlučio je da proda svog ljubimca.\nRadi se o modelu koji je proizveden 2006. godine i koji je prešao manje od 1.000 km, a njegova cijena iznosi 325.500 dolara. Automobil je lakiran u Mark II Black crnu boju i to je jedan od samo 292 takva primjerka.\nIako je star 13 godina, Ford GT je u savršenom stanju, ima svaku moguću opciju, kao i McIntosh radio, BBS naplatke od legura, Le Mans linije i siva kočiona klešta. Takođe, posjeduje originalne stikere, servisnu knjigu, Ford GT torbu, vazdušni kompresor i originalnu kuku za vuču.\nAko je suditi po fotografijama, ovo je pravi kolekcionarski primjerak koji se trenutno nalazi u Kaliforniji.


Predsednik opštine Kula obišao radove na rekonstrukciji pravoslavne crkve Svetog jevanđeliste Marka u Kuli - www.025.rs\nwww.025.rs / KULA / Predsednik opštine Kula obišao radove na rekonstrukciji pravoslavne crkve Svetog jevanđeliste Marka u Kuli\nPredsednik opštine Kula Damjan Miljanić obišao je danas radove na rekonstrukciji pravoslavne crkve Svetog jevanđeliste Marka u Kuli. Krajem prošle godine nastavljeni su radovi na hidro i termo izolaciji sa podnim grejanjem nakon čega će biti postavljen mermerni pod.\n-Radovi teku predviđenim tokom, a planirano je da u ovoj godini bude uređen prostor oko Crkve i atmosferska kanalizacija, u čemu će učestvovati i Opština i komunalna preduzeća, rekao je predsednik Miljanić.\nPredsednik Miljanić je najavio da će ove godine, kad su verske zajednice u pitanju, značajna sredstva biti izdvojena za početak izgradnje crkve u Kruščiću.\nTags: crkva Svetog jevanđeliste Marka, kula, radovi\nVanzemaljska partija Nikole Jokića!


Broj vesti u arhivi za Oktobar 2016: 346\nNova poglavlja po dogovoru o telekomunikacijama?\nU diplomatskim krugovima u Briselu uveliko se pominje nastojanje Slovačke da u oktobru organizuje otvaranje poglavlja pet (javne nabavke) u pregovorima sa Srbijom, a do kraja godine još dva.\nTahiri: Odbili smo "okupaciju imovine Telekoma Kosova"\nKosovska ministarka zadužena za dijalog sa Beogradom Edita Tahiri tvrdi da je tokom razgovora u Briselu prištinska delegacija "kategorički odbijala zahteve srpske strane koji su izlazili van okvira sporazuma o telekomunikacijama", ali navodi da je postignut "mali napredak u nekim aspektima".\nUhapšenom Nehatu Tačiju određen pritvor\nDirektoru regionalne kosovske policije za Kosovsku Mitrovicu Nehatu Tačiju, koji je uhapšen na graničnom prelazu na osnovu raspisane poternice po naredbi Višeg suda u Nišu zbog krivičnog dela terorizma, određen je pritvor u trajanju do 30 dana, rekla je portparolka Višeg suda u Nišu Iva Popović.\nNemci "uspostavljaju" kosovski fudbal\nNemački fudbalski savez će pomoći kosovskim fudbalskim organima da "naprave prve korake ka uspostavljanju uspešne organizacije", piše AP.\nVlasi: Prekinuti razgovore sa Beogradom\nPoznati prištinski advokat i bivši višegodišnji prvi omladinac Titove Jugoslavije, Azem Vlasi, izjavio je juče da Priština treba da prekine razgovore sa Beogradom.\nKup zapadne Srbije za odbojkaše iz Mitrovice\nOdbojkaši kluba "Kosovska Mitrovica" osvojili su Kup zapadne Srbije pobedom nad OK "Napredak 037" iz Kruševca i direktno se plasirali u osminu finala Kupa Srbije.\nNikolić: Želimo u EU bez priznavanja Kosova\nPredsednik Srbije Tomislav Nikolić izjavio je danas da Srbija želi da bude punopravni član Evropske unije, ali da nikada neće priznati nezavisnost Kosova i Metohije.\nStojanović: Očistićemo i pravoslavno groblje\nZamenik premijera Kosova Branimir Stojanović rekao je juče da je razočaran odnosom lokalne samouprave Prištine prema hramu Hrista Spasa i pravoslavnom groblju.\nGračanica: “Narodni poslanik“ otvara jesenju sezonu NPP-a\nGlumci Narodnog pozorišta Priština će povodom otvaranja jesenje sezone, za učenike srednjih škola odigrati predstavu "Narodni poslanik", Branislava Nušića, a u režiji Gorčina Stojanovića.\nEpiskop Teodosije: Slika sa groblja govori da Srbi nisu dobrodošli\nEpiskop raško-prizrenski Teodosije, u pratnji prištinskog paroha Aleksandra Mitrovića, obišao je pravoslavno groblje u Prištini. Slika koju smo ovde zatekli govori da Srbi nisu dobrodošli, kazao je episkop Teodosije.\nTači: Normalizacija odnosa sa Srbijom utiče na regionalnu stabilnost\nPriština će nastaviti normalizaciju odnosa sa Srbijom, a jedino rešenje je nastavak dijaloga, kazao je kosovski predsednik Hašim Tači, u okviru zvanične posete Albaniji.\nZeri: Vlada dostavlja predlog ratifikacije sa CG bez konsenzusa\nOčekuje se da će kosovska vlada parlamentu dostaviti novi nacrt zakona o utvrdivanju graničnog sporazuma sa Crnom Gorom bez konsenzusa političkih partija, piše prištinski list Zeri.\nĐurić nije dobio dozvolu da poseti Kosovo\nKosovsko Ministarstvo spoljnih poslova nije dozvolilo direktoru Kancelarije za Kosovo i Metohiju Marku Đuriću da danas poseti sever Kosova, prenose elektronski mediji na albanskom.\n“Blokiraćemo prelaze dok se naši najmiliji ne oslobode i vrate”\nUdruženje porodica kidnapovanih i ubijenih Srba od 1998. do 2000. na Kosovu najavilo je da će blokirati administrativne prelaze Merdare, Končulj i Jarinje, dok se “njihovi najmiliji ne oslobode i vrate”.\nSkupština Kosova u petak o Trepči\nPredsedništvo Skupštine Kosova danas je donelo odluku da poslanici u petak razmatraju Nacrt zakona o Trepči.\nĐurić: Posetiću KiM ove nedelje\nDirektor Kancelarije za Kosovo i Metohiju Marko Đurić izjavio je danas da će ove nedelje posetiti srpski narod na Kosovu i da ga u tome niko neče zaustaviti.\nTači tvrdi da neće odgovoriti "hapšenjem na hapšenje"\nKosovski predsednik Hašim Tači izjavio je povodom hapšenja komandanta kosovske policije Nehata Tačija koje su izvele srpske vlasti, da odgovor Kosova nije "hapšenjem na hapšenje" i "nasiljem na nasilje", prenosi prištinski Gazeta ekspres.\n“U Briselu i o slučaju Nehata Tačija”\nKosovski ministar spoljnih poslova Enver Hodžaj izjavio je danas da će prištinske vlasti preduzeti sve mere kako bi direktor kosovske policije za region Mitrovice Nehat Tači bio oslobođen iz pritvora, kao i da će se na tu temu razgovarati sa predstavnicima Beograda u Briselu.\nŠest srpskih opština predstavljeno kroz filmove\n“Želimo da znamo”, naziv je projekta u okviru koga je urađeno šest polučasovnih dokumentarnih filmova o opštinama sa srpskom većinom na Kosovu a koji je realizovao Medija centar iz Čaglavice.\nOptužnice protiv kriminalne grupe za prodaju zemljšta\nTužilac Specijalnog tužilaštva Kosova podigao je optužnicu protiv petoro optuženih koji se terete za učešće u organizovanoj kriminalnoj grupi koja se bavila ilegalnom prodajom poljoprivrednog zemljišta i transakcijama.\nBundestag: Demarkacija blokira vize\nNeuspeh ratifikacije sporazuma sa Crnom Gorom, blokira proces liberalizacije viznog režima Kosovu sa EU, pišu prištinski mediji.\nAmbasador Italije u PR: Potreban politički konsenzus o vojsci\nItalijanski ambasador u Prištini Pjero Kristoforo Sardi izjavio je danas da transformacija Bezbednosnih snaga Kosova (BSK) u kosovske oružane snage mora da bude dobro pripremljen i koordinisan proces.\nAP: Kosovo bi da bude iznenađenje za Mundijal\nFudbaleri Kosova igraće kvalifikacioni meč za Svetsko prvenstvo protiv Hrvatske, a AP piše da se “nova fudbalska nacija nada da će biti paket iznenađenja” u ovom ciklusu.\n"Podrška Euleksa institucijama u jačanju vladavine prava na severu"\n„Euleks je spreman da nastavi da pruža podršku jačanju institucija vladavine prava na severu, kao i da podrži primenu dogovora postignutih između Prištine i Beograda", kazala je šefica ove misije Aleksandra Papadopulu.\n’’Gračanica na rolerima’’\nTakmičenje „Gračanica na rolerima“ biće održano 8. i 9. oktobra na sportskom kompleksu "Dragan Džajić" u ovom mestu. Organizuje ga NVO "Aktiv Lajf" u saradnji sa Opštinom Gračanica.\n’’Sporazum’’ osvaja Kosovo\nDom kulture "Gračanica" organizuje premijeru filma "Sporazum" reditelja Predraga Radonjića u Gračanici i u srpskim sredinama na Kosovu i Metohiji.\nDrecun: Priština pokušava da legalizuje otimanje srpske imovine\nPriština uporno pokušava da legalizuje otimanje srpske imovine, ocenio je poslanik SNS Milovan Drecun, ističući da će Beograd adekvatno odgovoriti na odluku da se o rudarskom kompleksu Trepča raspravlja u petak u kosovskoj skupštini.\nIsti problemi Srba na severu i jugu\nProblemi srpske zajednice i na severu i na jugu Kosova su slični, tako da su podele na Srbe južno i severno od reke Ibar su zlonamerne , pokazuje medijsko istraživanje „Sever i jug“ koje je sprovela Radio Televizija Herc u saradnji sa Konktakt plus radijom.\nVelimir Vuković, šezdesetsedmogodišnji Srbin iz sela Tučep kod Osojana, pretučen je danas nedaleko od njegove kuće.\nGrupa radnika kombinata "Trepča" blokirala je nakratko put Priština - Raška kod Rudara nezadovoljna odlukom kosovske vlade da skupštini predloži nacrt zakona prema kojem 80 odsto tog kombinata pripada Kosovu.\n’’Odnosi između Beograda i Prištine - nedovršeni mir’’\nPoslanik kosovske skupštine i politički analitičar Iljir Deda kaže da odnose između Prištine i Beograda u ovom trenutku vidi kao"nedovršeni mir".


NOVAC PORODILJAMA SA SEOSKIH IMANJA\nNOVI ZAKON O FINANSIJSKOJ PODRŠCI PORODICAMA SA DECOM KOJI JE JOŠ U IZRADI DONOSI ZNAČAJNE BENEFITE Žene iz registrovanih poljoprivrednih domaćinstava izjednačavaju se sa zaposlenim. Prvom detetu 100.000 dinara POVEĆANJE davanja za prvu bebu sa sadašnjih 39.345,83 na 100.000 dinara, i omogućavanje da ovu vrstu pomoći za prvo, drugo, treće i četvrto dete ostvare i žene koje na to do sada nisu imale pravo: one angažovane na povremenim i privremenim poslovima, ali i porodilje sa sela koje žive u registrovanim poljoprivrednim domaćinstvima, najvažnije su novine koje uvodi Predlog novog zakona o finansijskoj podršci porodicama sa decom. Takođe pravo na naknadu imaće i majka koja je u momentu rađanja deteta nezaposlena i nije ostvarila pravo na novčanu naknadu po osnovu nezaposlenosti. Tekst ovog zakonskog akta koji je bio priveden kraju u mandatu prethodne Vlade Srbije, u međuvremenu je značajno korigovan, i sada je prema oceni profesorke dr Slavice Đukić Dejanović, ministarke bez portfelja zadužene za demografiju i populacionu politiku, mnogo pronatalitetniji nego u prvoj verziji. Po novom predlogu biće povećana i pomoć za drugo, treće i četvrto dete, ali u značajno manjem procentu nego za prvo. Trenutno se za drugo dete isplaćuje 154.000, za treće oko 277.000, a za četvrto 369.000 dinara. Pravo na roditeljski dodatak imaće i strani državljani ako su stalno nastanjeni u Srbiji, ako je dete rođeno ovde. Na ovom predlogu, razumljivo, najviše je radilo resorno Ministarstvo za rad, zapošljavanje, socijalna i boračka pitanja, ali smo svi konsultovani i očekujem da će ovaj zakon u Skupštini dobiti veliku podršku, možda i biti dopunjen još nekim dobrim rešenjima, jer nam je svima prioritet povećanje nataliteta - kaže za, "Novosti", ministarka Đukić Dejanović. Sve sugestije kojima je dopunjen prvobitni predlog su dobar podsticaj rađanju, naročito povećanje davanja za prvo dete na 100.000 dinara, ali ako bih ja lično između predloženih trebalo da se odlučim za najpodsticajniju meru onda je to svakako ona kojom se žene sa sela izjednačavaju sa zaposlenima. Time će zapravo žena sa sela, koja je stub porodice, prvi put biti finansijski podržana da rađa. To će važiti za sve porodilje iz registrovanih poljoprivrednih domaćinstava, nezavisno od toga na koga je ono registrovano. Umesto povraćaja PDV, novim zakonom predviđena je jednokratna naknada svakom novorođenčetu od 5.000 dinara. Ministarka Đukić Dejanović smatra da će to biti bolje i pravičnije rešenje nego što je povraćaj PDV: - Dosad smo imali neujednačenu situaciju. Neki su prikupljali račune i ostvarivali pravo na povraćaj PDV, a drugi, lično sam ubeđena da su u ovoj grupi bili oni sa najviše obaveza, recimo samohrane majke, nisu za to imali vremena. Po novom rešenju svaka beba će na rođenju dobiti 5.000 dinara i to je fina podrška porodici i ima pronatalitetni cilj - kaže ministarka Đukić Dejanović.


Sat vremena o rešenjima i predsedniku | VAmedia - info portal\nSat vremena o rešenjima i predsedniku\n28/12/2015 28/12/2015 Нема коментара на Sat vremena o rešenjima i predsedniku\nPoslednja sednica skupštine u 2015 godini je počela uz ponovne priče o predsedniku Skupštine i tvrdnjama Slavice Pantelić Cupać da je ista i dalje predsednik.Iako se sednica održava samo par dana pred Novu godinu u Skupštini nije bilo ničega što bi nagovestilo svečarsko raspoloženje.\nOdbornik DS-a Željko Djukić podneo je tri zahteva za dopunu denvnog reda današnje sednice i to u vezi predloga izgradnje apoteke u MZ Gradac, izmeni odluke o otudjenju nepokretnosti, izmenu rešenja odluke o plaćanju doprinosa. Skupština ove predloge nije prihvatila.\nOdbornik Ljubomir Bradić postavio je pitanje gde je predsednik Skupštine dok se na njegov govor nadovezala i odbornica Slavica Pantelić Cupać sa pitanjem ko je zapravo predsednik Skupštine?Cupaćeva je odbornicima iznova čitala Rešenje o razrešenju koje joj je svojevremeno uručeno tvrdeći da je Skupština morala tajnim glasanjem da se izjasni o njenom razrešenju , ali da se to zapravo nikada nije dogodilo. Cupaćeva je slično ranijim govorima u Skupštini tvrdila da su doneta Rešenja nezakonita jer je doneta presuda Suda kojom se ukida presuda Upravnog suda po osnovu koje je doneto rešenje koje je njoj uručeno. Ona je ostala pri tvrdnji da je i dalje predsednik Skupštine te i da isto rešenje nikada nije objavljeno u Službenom glasniku.Odbornik Pobede Ljubomir Bradić takodje je za govornicom insistirao na odgovorima na pitanja koja je posatvio vezano za predsednika Skupštine rekavši da je Skupština bila dužna već na drugoj sednici da izabere novog predsednika ako je predhodni razrešen te dužnosti.\nAleksandar Janković sekretar Skupštine je podsetio da je zatraženo mišljenje ministarstva i dobijen stav da sednicu može po zakonu voditi zamenik predsednika do izbora novog predsednika ili pristizanja presude Upravnog suda po pitanju predsednika Mihaila Jokića. Janković je rekao da je Sudu dostavljen sav materijal i da se i dalje čeka presuda. Cupaćeva je za govornicom tvrdila da Sud ne može da razreši niti imenuje predsednika već to čine odbornici.Sa njom se složio i odbornik Bradić tvrdeći da su sve sednice nelegalne jer nema predsednika Skupštine.\nPomoćnik gradonačelnika Milorad Ilić složio se da niko sem odbornika ne može izabrati predsednika. ” Ovaj sud nije ni izabrao predsednika već je samo poništio rešenje zato je Skupština konstatovala da je Slavica Cupać razrešena te dužnosti. Ona je nakon toga primila još tri lična dohotka čime je prihvatila odluku Skupštine.Ova Skupština još nije konstatovala prestanak dužnosti Mihaila Jokića. Dok god se to ne nadje na dnevnom redu Jokić je i dalje predsednik Skupštine.Samo onaj kojii ima skupštinsku većinu može biti predsednik, Slavica Cupać tu većinu nema.kada se završi sudski postupak donećemo odluku. Zašto bismo to ranije radili kada nam zakon dozvoljava da imamo predsednika koga smo izarali , da sednicu Skupštine može da vodi zamenik predsednika.Dva suda su donela različite odluke i nema potrebe da se medjusobno mi ptužžujemo za nešto što nije niko od prisutnih ovde skrivio”, rekao je Ilić.\nCupaćeva je potvrdila da je primila tri plate , ali i da je sada našla pravnika koji joj je objasnio šta je po zakonu , šta nije .\nPunih sat vremena ponovo je trajala priča o predsedniku Skupštine pri čemu su se za govornicom smenjivali odbornici Cupać i Bradić. Skupšina danas nije prihvatila ni predlog da se sa dnevnog reda sednice Skupštine izdvoji predlog o razrešenju predsednika UO Doma zdravlja. Skuština je potom donela odluku da se o svim kadrovskim pitanjima glasa po skraćenom dnevnom redu.\nnakon punih sat Skupština je usvojila dnevvni red.\nMetalac -Cedevita 3. januara


Uručene svjetske GIFA nagrade za liderstvo i islamske finansije: Dobitnici iz BiH: predsjedavajući Izetbegović, reis Kavazović, dr. Ramić i BBI banka - Sarajevo Halal Fair\nUručene svjetske GIFA nagrade za liderstvo i islamske finansije: Dobitnici iz BiH: predsjedavajući Izetbegović, reis Kavazović, dr. Ramić i BBI banka\n“Edbiz“ korporacija iz Londona, je globalni finansijski think tank, analitička kuća iz oblasti finansijskih usluga koja je specijalizirana za razvoj savremenih analitičkih alata za evaluaciju poslovnih podataka, procjenu makroekonomskih pokazatelja i praćenje trendova na tržištu. Naglasak stavljaju na tržišno pozicioniranje i razvoj brenda finansijskih institucija na globalnom tržištu. Pružaju strateške savjetodavne usluge i za vlade država, finansijske institucije i multilateralne organizacije pri razvoju islamskih finansijskih tržišta.


Demokratska debata u Milvokiju, Viskonsin 11. februar 2016.\nDvoje predsedničkih pretendenata demokratske stranke, Hilari Klinton i Berni Sanders u četvrtak su održali šestu debatu u Milvokiju u državi Viskonsin.\nTon debate je bio primetno intenzivniji, a dvoje pretendenata očigledno su nastojali da ulože više truda da bi pridobili podršku birača.\n"Vrstu kritike koju je senator Sanders uputio našem predsedniku očekujem od republikanaca, a ne od nekog ko se takmiči za nominaciju demokratske stranke da bi nasledio predsednika Obamu", rekla je demokratski predsednički pretendent, Hilari Klinton.\n"Gospodjo Klinton, to je nizak udarac. Jedan od nas dvoje takmičio se protiv predsednika Obame, a to nisam bio ja", odgovorio je demokratski predsednički pretendent, Berni Sanders.\nVerbalni dueli dvoje demokrata su se intenzivirali posle ubedljive pobede senatora Sandersa na primarnim izborima u Nju Hempširu ranije ove nedelje.\nI Klinton i Sanders su nastojali da pridobiju i podršku Afroamerikanaca uoči primarnih izbora u Južnoj Karolini gde se očekuje da će oni imati značajnu ulogu u izboru demokratskog kandidata.\n"Ne možemo to više da guramo ispod tepiha. Moramo da se suočimo sa tim – afroamerička beba rodjena danas ima 25 odsto šanse da završi u zatvoru. To je zaista nečuveno", istakao je Sanders.\n"Kada govorimo o reformi krivičnog pravosudja i okončanju ere masovnih zatvorskih kazni za Afroamerikance moramo da govorimo i o radnim mestima, obrazovanju, stanovanju i drugim načinima da se manjinskim zajednicama pomogne", poručila je Klinton.\nHilari Klinton je u četvrtak dobila važnu podršku Kongresnog crnačkog kokusa – grupe koja predstavlja sve afroameričke članove Kongresa. Medjutim, za sada je nemoguče predvideti da li će joj to doneti preko potrebnu pobedu na primarnim izborima u Južnoj Karolini 27. februara.


Novi Bečej: U toku je preregistracija Kancelarije za mlade\nNa 35.sednici SO Novi Bečej doneta je odluka da se zbog mera Republičke vlade i izmene zakona sa budžeta opštine “skine”, između ostalih, i Kancelarija za mlade.\nKancelarija za mlade je do kraja decembra 2015. godine funkcionisala kao pravno lice registrovano u privrednom sudu u Zrenjaninu. Odlukom Ministarstva ekonomije, a po rešenju Skupštine opštine Novi Bečej, KZM je ukinuta u svom tadašnjem obliku. Za sada Kancelarija radi u okviru lokalne samouprave, kao deo javne službe za pitanja mladih.\nKancelarija za mlade je svojom registracijom iz 2013. godine predstavila model nezavisnijeg i funkcionalnijeg organizovanja servisa za mlade unutar lokalne samouprave, što je iste godine i samo Ministarstvo omladine i sporta prepoznalo i predstavilo kao primer dobre prakse. Iako su imali veću nezavisnost i jednostavniji način funkcionisanja, što je doprinelo i većem broju aktivnosti, nego u drugim KZM-ovima, Ministarstvo finansija ih je videlo kao “nepotreban trošak”.\nSvojom odlukom, Ministarstvo finansija je zatražio da se Kancelarija za mlade vrati u sektor javnih službi opštine.\n“Cela uprava sa svim ustanovama gde je opština Novi Bečej osnivač je morala poslati dopis Ministarstvu finansija, kako bi dobili saglasnost za masu plata, tj saglasnost za zaposlene. Tri ustanove nisu dobile saglasnost za masu plata, među kojima i KZM. Na osnovu te odluke smo ugašeni i u procesu smo likvidacije, ali mi svakako nastavljamo sa radom, jer smo se preregistrovali. I dalje smo Kancelarija za mlade, s tim da nismo zasebna ustanova, nemamo funkcije i poseban budžet, samo budžet u okviru uprave i sad umesto funkcije direktora imamo koordinatora i zamenika koordinatora. Naša je potreba i želja da istrajemo i nastavimo sa radom kako bismo zajedno doprinosili stvaranju boljih i kvalitetnijih uslova za razvoj mladih Novog Bečeja i njihovo angažovanje u društvenom životu” -izjavio Dejan Vuletaš, sada koordinator Kancelarije za mlade.\nZa likvidacionog upravnika određena je Zora Stanisavljev, koja trenutno vrši funkciju pomoćnika načelnice za finansije u okviru uprave,a pošto je pokrenut postupak gašenja i u toku je likvidacioni postupak, ona je zadužena za taj postupak, koji traje 90 dana.\n“Sa ovom odlukom smo saglasni, iako ćemo nastaviti da zagovaramo i druge modele organizovanja koji doprinose funkcionalnijem uređenju javnih službi. Mladi zaslužuju da aktivno učestvuju u javnom životu lokalnih zajednica i aktivno doprinose njihovom razvoju kroz svoj angažman i u Novom Bečeju je to još na visokom nivou u odnosu na druge opštine” -rekao je Dragan Martinović, zamenik koordinatora.\nKancelarija za mlade, bez obzira na izmene zakona i dalje nastavlja sa radom kao i do sada, ne menjajući ništa od svojih zacrtanih planova.


XIRIA RMU 24kV\nHome > Proizvodi i rešenja > EATON proizvodi > EATON Powerware UPS\nEATON Powerware UPS uređaji predstavljaju pravo rešenje za sigurnosno napajanje u svim aplikacijama - od kućnih do industrijskih. Kategorizacija u tri nivoa zaštiteom ogućava korisniku da izabere pravo rešenje za svoju aplikaciju. Svrstavanje u grupe je urađeno na osnovu toga, od koliko "kvarova" u mrežnom napajanju jedan UPS može da zaštiti.\nOsnovno rešenje za zaštitu opreme i podataka sa niskim nivoom važnosti. Štite opremu i podatke od 3 od ukupno devet kvarova koji mogu da nastanu u mreži - gubitak napajanja, smanjenje snage napajanja, povećanje snage napajanja.\nViši nivo za zaštitu opreme i podataka. Štite opremu i podatke od 5 od ukupno devet problema koji mogu da nastanu u mreži - gubitak napajanja, smanjenje snage napajanja, povećanje snage napajanja, podnapon i prenapon. Prelazno rešenje od UPS-eva koji se koriste u kućnim aplikacijama i malim kancelarijama ka velikim serverskim i telekomunikacionim sistemima.\nTipične aplikacije: Računari, mali serveri, mrežna oprema.\nTotalna zaštita opreme i podataka. Štite opremu i podatke od svih devet problema koji mogu da nastanu u mreži - gubitak napajanja, smanjenje snage napajanja, povećanje snage napajanja, podnapon, prenapon, tranzijenti pri komutacijama, šum u mreži, harmonijsko izobličenje i oscilacije u frekvenciji. veliki broj ugrađenih komunikacija omogućuje daljinski nadzor i komunikaciju sa višim nivima upravljanja.\nEATON Powerware gama\nPriručnik za povezivanje


SARAJEVO NAVODNO NIJE MOGLO DA KONTROLOŠE MUDŽAHEDINE\nHome > SARAJEVO NAVODNO NIJE MOGLO DA KONTROLOŠE MUDŽAHEDINE\nSvedok tvrdi da bosanska vojska nije mogla da dobije čak ni lične podatke o muslimanskim borcima iz inostranstva.\nNa haškom suđenju bivšem vrhovnom komandantu bosanske vojske, koji je optužen za ratne zločine, ove sedmice je rečeno da tokom devedesetih nije postajao mehanizam posredstvom kojeg bi se muslimanski borci primorali da poštuju naređenja.\nBivši načelnik kadrovske službe Trećeg korpusa, Hajrudin Hubo, posvedočio je da komandant korpusa jedinicu El Mudžahid nije čak mogao da natera ni da mu dostavi spisak svojih pripadnika.\nRasim Delić se tereti da nije sprečio ili kaznio zločine koje je počinila upravo jedinica El Mudžahid, sačinjena od muslimanskih dobrovoljaca iz inostranstva, koji su tokom 1995. ubijali i mučili zarobljene srpske i hrvatske vojnike.\nPo rečima svedoka, Treći korpus je počev od 1993., pa sve do kraja rata, pokušavao da prikupi kompletne podatke o svim pripadnicima svojih jedinica, ali je „jedinica El Mudžahid odbila da pošalje potpunu informaciju“.\n„Podaci koji su nam bili neophodni ticali su se imena i prezimena, brojeva pasoša, zemlje porekla, vojnog iskustva i obrazovanja“, kazao je on.\nHubo je objasnio da je jedinica El Mudžahid najpre odbila to da pošalje, kako bi potom počeli da pristižu „sasvim beskorisni podaci“.\n„Kada bi i slali neke informacije, njih je uvek donosio pripadnik njihove jedinice po imenu Muriz Supić. Međutim, preko stotinu imena počinjalo bi sa „Abu“; a odbijali bi da nam dostave i podatke o zemljama porekla, ili brojeve pasoša.“\nSvedok se prisetio kako je posledica toga bilo naređenje – izdato od strane komande bosanske vojske u junu 1995. – o formiranju komisije koja bi utvrdila mere koje treba preduzeti u vezi sa jedinicama koje odbijaju da dostave podatke.\n„Komisija je doista i formirana, a jedno od njenih zaduženja bilo je i preciziranje uloge jedinice El Mudžahid u okviru korpusa. Međutim, nikada mi nije stigao nikakav izveštaj, tako da je jedinica očito ponovo odbila da izvrši naređenje“, objasnio je on.\nSudije su potom svedoka pitale da li je išta preduzeto u vezi sa tim odbijanjem. Hubo je odgovorio kako mu nije poznato da je bilo ikakvih disciplinskih postupaka, ali da ima „osećaj da su nam nedostajali mehanizmi kojima bismo obezbedili poslušnost te jedinice“.\nSledećeg svedoka – bivšeg vojnog policajca, koji je svoj iskaz dao pod pseudonimom DV4 – sudije su pitale da li je bio upoznat sa komandnom strukturom ili organizacijom jedinice El Mudžahid. On je odgovorio da nije imao „nikakvih kontakata, niti saznanja o jedinici El Mudžahid, i nikada nisam saznao pod čijom su komandom bili“.\nTaj svedok je govorio i o velikoj vojnoj operaciji koja se odigrala nadomak sela Borovnice (opština Zavidovići), a u kojoj je sudelovalo nekoliko jedinica bosanske vojske, pri čemu je on video i strane muslimanske borce.\n„Bila je to velika grupa, od oko 40 do 50 Arapa, s tim da su neki nosili uniforme bez ikakvih oznaka, dok su drugi bili u običnoj arapskoj odeći; međutim, saznali smo da to nisu bili pripadnici El Mudžahida, već jedinice kojom je komandovao izvesni Zubejir“, kazao je svedok.\n„Kretali su se ka severu, i čuo sam da idu u pravcu Vozuće, kako bi nastavili da se bore.“\nU optužnici se navodi da je jedinica El Mudžahid u junu i septembru 1995. napala selo Vozuća (opština Zavidovići). Tokom tog napada zarobljena je veća grupa talaca, koji su prebačeni u logor za pritvorenike Kamenica, gde su ih mučili i ubijali mudžahedini.\nSvedok je rekao kako ne zna da li je jedinica El Mudžahid sudelovala u napadu na Vozuću, ali i kako je siguran da je „grupa koju je predvodio Zubejir krenula u tom pravcu“.\nTužiteljka Lori Sartorio (Laurie Sartorio) osporila je tvrdnju svedoka, tvrdeći da se njegov iskaz temelji na „posrednom saznanju, i da on nije mogao biti siguran o pravcu njihovog kretanja“.\nSvedok DV4 je pak konstatovao kako je „potpuno siguran da su oni (Zubejirova grupa) krenuli na sever, u pravcu Vozuće, te kako je čuo od nekoga da idu tamo da se bore“.\nSource URL: https://iwpr.net/sr/global-voices/sarajevo-navodno-nije-moglo-da-kontrolose


RTS :: 70 godina Francuskog instituta u Srbiji\nBeograd 202 70 godina Francuskog instituta u Srbiji\nsreda, 16. jun 2021, 13:00\n70 godina Francuskog instituta u Srbiji\nU ponedeljak, 21. juna biće održana proslava 70. rođendana Francuskog instituta u Srbiji.\nFrancuski institut u Srbiji je sastavni deo svetske mreže koju čini više od 100 Francuskih instituta i njegova misija je da održava stare i gradi nove puteve svestrane saradnje između Francuske i Srbije. Naslednik Francuskog kulturnog centra u Beogradu, Francuski institut danas ima svoja sedišta u Beogradu, Nišu i Novom Sadu. Povodom ovog jubileja naša gošća je ataše za kulturu Francuske Katrin Fodri.\nU nastavku emisije predstavićemo film „Buč Kesidi: Euforija uživo”, reč je o muzičkom filmu benda Buč Kesidi, koji će biti prikazan u bioskopima širom regiona. Podsetićemo vas na važne događaje u pop rok istoriji koji su se dogodili na današnji dan. Tu je i pola sata rezervisanih za domaćicu, muziku iz Srbije i regiona, priča o jednoj pesmi i niz aktuelnih zanimljivosti i važnih informacija.


STRAVIČAN UDES KOD BORA: Poginuli policajac, njegova supruga i tašta, dete TEŠKO POVREĐENO! | Happy BSC portal\nSTRAVIČAN UDES KOD BORA: Poginuli policajac, njegova supruga i tašta, dete TEŠKO POVREĐENO!\nTroje ljudi poginulio je danas u saobraćajnoj nesreći kod Bora, dok je četvoro povređeno, a među njima i trogodišnje dete, prenose beogradski mediji.\nDo nesreće je došlo kada je vozač "honde sivik", izgubio kontrolu nad vozilom, prešao na suprotnu stranu i sudario se sa "opel astrom". Na licu mesta stradale su supruga i tašta vozača "honde sivik", dok je vozač preminuo u bolnici, prenose mediji.\nU borskoj policiji rečeno je Tanjugu da je do nesreće došlo na izlasku iz Bora, na putu prema Zaječaru, da su na licu mesta policija, vatrogasci i Hitna pomoć.


Mali: Brankov kasni, par nedelja više nije problem. Nije za tebe, a šta je sa nama? – Gerila\nGerila > Društvo > Mali: Brankov kasni, par nedelja više nije problem. Nije za tebe, a šta je sa nama?\nobjavljeno na Oct. 27, 2017 u 7:47 am\nGradonačelnik Beograda rekao je da je stanje Brankovog mosta katastrofalno i potvrdio da su se radovi produžili.\nGradonačelnik Beograda Siniša Mali je potvrdio da će na glavnom beogradskom mostu preko Save, u Brankovoj ulici, gde se nastavlja zamena dela konstrukcije, u prvoj polovini decembra ponovo biti otvoreno za saobraćaj pet od ukupno šest traka, a sada su otvorene samo četiri.\nTo suženje mosta već mesecima izaziva gužve na pristupima mostu i na ulicama u okolini.\nGradski menadžer Goran Vesić je rekao u sredu da po završetku sezone radova pred zimu, neće biti puštena u saobraćaj cela širina mosta, jer će krajnje desna traka na uzvodnoj strani mosta, u smeru iz Novog Beograda ka centru, biti otvorena tek na proleće, kada se završe radovi.\nAli Mali je danas za TV N1 rekao da je taj “most u katastrofalnom stanju i nisam hteo da se igram sa bezbednošću ljudi koji svakodnevno prelaze most”.\nTagovibeogradbrankov mostmaliradovisaobraćajsiniša malizastoj


Ustav definiše bezbednost kao javno dobro.\nPostoje sistemski zakoni za sve aktere, kriterijume koji regulišu materiju opšte i finansijske transparentnosti i zaštitu ljudskih prava, kao i državnu upravu.\nKoordinacija i upravljanje u sektoru bezbednosti su jasni. Ustav predviđa postojanje Saveta za nacionalnu bezbednost i definiše njegove nadležnosti, ovlašćenja i odgovornost\nSistemski zakoni regulišu misije, zadatke i ovlašćenja svih aktera, uz precizno uređena diskreciona ovlašćenja.\nCivilni lanac komandovanja, upravljanja i rukovođenja je definisan Ustavom i sistemskim zakonima.\nPostoji jasna, zakonom uređena, podela nadležnosti između Predsednika, Predsednika Vlade, ministara i načelnika Generalštaba, direktora Policije i direktora bezbednosno-obaveštajnih službi.\nPostoji jasna podela nadležnosti između tajnih službi i tokom vanrednih situacija.\nUstav propisuje i uvodi sveobuhvatnu demokratsku civilnu kontrolu i javni nadzor nad sektorom bezbednosti.\nSistemski zakoni za aktere i kriterijume sadrže međunarodne standarde i konvencije koje se odnose na demokratsku civilnu kontrolu i javni nadzor nad sektorom bezbednosti i zaštitu ljudskih prava.\nUstav i sistemski zakoni propisuju pravnu zaštitu kako građana, tako i zaposlenih i sektoru bezbednosti.\nPostoje jasne procedure za zaštitu ljudskih prava u sektoru bezbednosti, uključujući ljudska prava građana i zaposlenih u sektoru bezbednosti u slučajevima primene posebnih istražnih mera i radnji tokom vanrednog stanja.\nOpšta usklađenost sa Ustavom, ali sporadična neusklađenost između zakona koji regulišu sektor bezbednosti i dalje postoji.\nPostoji neusklađenost između sistemskih zakona koji regulišu nadležnosti i ovlašćenja aktera i onih koji regulišu kriterijume opšte i finansijske transparentnosti i zaštite ljudskih prava.\nOdredbe sistemskih zakona koje regulišu kriterijume opšte i finansijske transparentnosti i zaštite ljudskih prava nisu u potpunosti primenjene u sistemskim zakonima koji regulišu nadležnosti i ovlašćenja aktera.\nOdredbe pravnih dokumenata (Ustava i sistemskih zakona) su uglavnom jasne, potpune.\nZakoni koji regulišu sektor bezbednosti sadrže sankcije za njihovo kršenje i nepoštovanje.\nTela za sprovođenje sankcija postoje i ona imaju zakonsku obavezu da izveštavaju o ovom sprovođenju.\nZakoni koji regulišu sektor bezbednosti propisuju postojanje tela za njihovo sprovođenje.


U prostorijama Privredne komore Federacije BiH, u srijedu, 20.06.2018.godine, održan je sastanak Upravnog odbora Udruženja za tekstilnu, kožarsko-prerađivačku i gumarsku industriju. Na sastanku se razgovaralo o dosadašnjim realizovanim aktivnostima koje su sprovedene u skladu sa planom rada Udruženja, te problematici i inicijativama koje će biti pokrenute u cilju kreiranja povoljnijeg poslovnog ambijenta.\nSastanku su prisustvovali i predstavnici Federalnog ministarstva energije, rudarstva i industrije. Kako je Privredna komora Federacije BiH dala svoju podršku Konzorciju proizvođača uniformi BH, problemi koje će prouzrokovati novi Pravilnik o izgledu uniformi svakako je bio jedna od tema sastanka. Također, sa predstavnicima FMERI razgovaralo se o budućim aktivnostima koje će se sprovoditi u cilju izrade i novog Akcionog plana za realizaciju Strategije razvoja ovog sektora.


Čaj od lista dunje protiv proliva, priprema i upotreba - Čajevi\nJedan od najboljih prirodnih lekova protiv proliva je sasvim sigurno čaj od lista dunje. Obično su naše bake prilikom pripremanja slatkog od dunja za zimu ostavljale i listove ove biljke da se osuše, kako bi uvek pri ruci imale oprobano prirodno sredstvo za lečenje dijareje.\nOsim što čaj od lista dunje u sebi sadrži brojne vitamine, poput vitamina B 1, B 2, B 3 i B 6, te vitamin C, on je poznat i po tome što ima mnoge minerale i lekovite supstance, te se zato i govori o njegovoj izuzetnoj lekovitosti. Sem pomenutih vitamina, ovaj čaj sadrži i gvožđe, kalijum, kalcijum, magnezijum, ali i natrijum, bakar, mangan i mnoge druge minerale i lekovite elemente.\nLekovistost ovog čaja je dokazana u situacijama kada osoba ima poteškoća sa radom organa za varenje, a posebno se preporučuje kao lek za proliv. Takođe, čaj od lista dunje se koristi i u slučajevima dehidracije organizma, a smatra se i da utiče na poboljšanje lučenja žuči u organizmu. Osim toga, ovaj čaj je dobro koristiti i za jačanje odbrambenih snaga organizma, te za lečenje malokrvnosti, kao i za poboljšanje stanja kod kijavice, prehlade, pa čak i bronhitisa. Čak postoje indicije da ima izuzetno pozitivan efekat i na lečenje različitih promena na koži i njenih povreda, te se, između otalog preporučuje i za saniranje opekotina, ali i za lečenje ekcema, te akni i mnogih drugih infekcija kože.\nČaj od lista dunje kao lek za proliv\nIpak, najčešće se koristi čaj od lista dunje kao lek za proliv. Razlog zbog koga se preporučuje ga koristiti u ovim situacijama jeste što ima izuzetno blagotvoran uticaj na čitav sistem organa za varenje, a samim tim što je oprobano sredstvo za regulisanje probave, bolje od bilo kog drugog sredstva utiče i na zaustavljanje upornih proliva.\nČaj od listova dunje priprema\nKada je u pitanju čaj od listova dunje, priprema mu je vrlo jednostavna. Dovoljno je da tri lista dunje blago usitnite, mada to nije nužno i da prelijete sa 250 mililitara proključale vode. Ovako pripremljen čaj poklopite i ostavite da ostoji 15 – ak minuta, pa procedite i pijete u manjim gutljajima dok je još topao.\nU većini slučajeva je preporuka da se konzumira jedna do dve šolje čaja od lista dunje u toku jednog dana. Međutim, neretko se događa da ljudi posegnu i za različitim vrstama čajeva koji se koriste protiv proliva, što u većini slučajeva dovodi do pojave suprotnog efekata, odnosno nemogučnosti zaustavljanja proliva.\nČaj od lista dunje za decu\nUkoliko vas zanima da li sme da se koristi čaj od lista dunje za decu, imajte na umu da je njegovo korišćenje potpuno bezbedno i za mališane.\nNo, iako se čaj od lista dunje za decu, u principu može nesmetano koristiti, jer do sada nisu zabeleženi nikavi negativni efekti, treba naročito biti obazriv ukoliko odlučite da koristite i neke druge čajeve ili lekove protiv proliva. Svakako je opšta preporula da se čaj od lista dunje za decu koristi isključivo samostalno.\nEfikasni čajevi protiv proliva\nUz čaj od lista dunje, postoje i mnogi drugi efikasni čajevi protiv proliva, a na prvom mestu onaj koji se priprema od šipka i hibiskusa, za koje je poznato da stežu stolicu.\nTakođe, efikasni čajevi protiv proliva su i čaj od kore nara, đumbira i nane, ali i različite čajne mešavine, poput one koje podrazumeva istu količinu čaja od matičnjaka, nane i kamilice.\nhttps://cajeviza.net/wp-content/uploads/2016/02/caj-od-dunjinog-lista.jpg 397 600 admin admin2016-02-12 20:48:012020-03-08 06:54:50Čaj od lista dunje protiv proliva, priprema i upotreba


Koncert Ace Pejovića u Novom Sadu oborio sve rekorde\n25 Maja, 2022 11:03\nKoncert Ace Pejovića je spektakl koji će se pamtiti\nZa koncert Ace Pejovića u Novom Sadu slobodno se može reći da je mnogo više od spektakla.\nOvome svedoci činjenica da je popularna hala „Spens“ bukvalno bila pretesan da primi sve Pejovićeve obožavaoce, da se od prvog takta pesme „Ljiljana“, do poslednje pesme „Da si tu“ sve vreme horski pevalo.\nKoncert Ace Pejovića u Novom Sadu uvertira za Beograd\nSam pevač nije krio uzbuđenje zbog velikog uspeha koji je ostvario ovim koncertom, ali dodaje da će apsolutno ista emocija biti i večeras na drugom koncertu zakazanom, takođe na „Spensu“ :\n– Novi Sad je grad koji me je uvek nesebično podržavao, voleo, a moji koncerti su u ovom gradu bili uvek posebni. Hvala svima koji su doprineli ovako fenonelanom koncertu, koji nas očekuje, siguran sam, i večeras – izjavio je Pejovic nakon što su mu se slegli utisci i nakon mnogo komplimenta koje je primio.\nPročitajte: Aco Pejović drastično smršao: Zbog nje je spreman sve da učini\nZanimljivo je da su čak dva mladića poželela da zaprose svoje devojke, baš na ovom koncertu i baš istog dana, a popularni pevač nije želeo da razočara svoje obožavaoce, što je publika u hali Spens pozdravila ovacijama.\nInače, Novi Sad je uvertira u sve ono što nas očekuje 17.juna u Beogradu na zakazanom koncertu na Tašu.\naco pejović aco pejović novi sad aco pejović spens Koncert Ace Pejovića


Jubilarni 100. broj sedmičnog biltena kompanije „Alumina“ – Zvornik Danas\nNaslovna/VIJESTI/Ekonomija/Jubilarni 100. broj sedmičnog biltena kompanije „Alumina“\nZVORNIK – U kompaniji „Alumina“ danas je izašao jubilarni 100. broj sedmičnog biltena. „Interne informacije“, kako je rekao Mišo Lazarević, predstavnik „Alumine“ za odnose sa javnošu, pokrenute su u ovoj kompaniji 17. decembra 2013. godine.\n„Potreba za većom komunikacijom i boljim informisanjem zaposlenih u kompaniji, opredijelili su nas da počnemo sa štampom internog glasila u nastojanju da približimo život i rad u fabrici svim radnicima“, rekao je Lazarević, ističući razumijevanje i punu podršku menadžmenta kompanije informisanju i razvoju informativne djelatnosti u ovoj kompaniji.\nLazarević je rekao da je u dosadašnjih stotinu brojeva sedmičnog biltena objavljeno više od 500 vijesti, informacija, intervjua, reportaža i drugih tekstova koji su pratili događaje u kompaniji.\n„U proteklom periodu, sedmični bilten je u potpunosti ispunio svoju funkciju u preduzeću. Revnosnim praćenjem događaja, tekstovima iz svih službi i sa pogona, dakle direktno iz neposrednog procesa rada, ovo glasilo je steklo veliku popularnost kod radnika“, rekao je Lazarević.\nOn kaže da informisanje u ovoj fabrici ima dugu tradiciju. Samo je, kako je rekao, u periodu od 1977. do 1992. godine u najvećem zvorničkom kolektivu odštampano blizu 1.500 brojeva Internih informacija.\n-U informativnoj djelatnosti ove fabrike su i 162 broja lista „Birač“ – istakao je Lazarević, najavljujući naredni projekat – izradu monografije Fabrike, koja će obuhvatiti period od njene izgradnje do današnjih dana.\nJedan zaraženi u Zvorniku


Fudbalski savez Srbije je odlučio da Ljubiša Tumbaković postane novi selektor naše reprezentacije.\nSavez se nedavno rastao sa Mladenom Krstajićem, te je mesto selektora "orlova" upraženjeno, a Stručni odbor, u sastavu Nenad Bjeković, Ilija Petković, Zoran Filipović, Momčilo Vukotić i Marko Pantelić doneo je pomenutu odluku - da Izvršnom odboru FSS-a za novog stratega nacionalnog tima predloži Tumbakovića, koji se ovog juna rastao sa FS Crne Gore jer je odbio da vodi ekipu protiv tzv. Kosova.\nA onda je na sednici kojom je ovog ponedeljka predsedavao predsednik Fudbalskog saveza Srbije Slaviša Kokeza, izbor selektora nacionalnog tima bio jedan od prioriteta u radu članova Izvršnog odbora.\n"Iskusni stručnjak dobio je jednoglasnu podršku Izvršnog odbora, a promocija Ljubiše Tumbakovića biće održana u utorak, 2. jula", saopštio je FSS po završetku sednice.\nNovi selektor debitovaće na klupi "Orlova" 7. eptembra protiv Portugalije na stadionu „Rajko Mitić“. Tri dana kasnije Srbiju očekuje drugi, septembarski kvalifikacioni duel za plasman na EURO 2000. u Luksemburgu.


Košarac obišao gradilište novog studentskog doma | Palelive.com\nPočetna Novosti Aktuelnosti Košarac obišao gradilište novog studentskog doma\nKošarac obišao gradilište novog studentskog doma\nZamjenik predsjedavajućeg Doma naroda Parlamentarne skupštine BiH Staša Košarac izrazio je zadovoljstvo dinamikom izgradnje novog studentskog doma na Palama, ocijenivši da će rješavanjem pitanja smještaja standard studenata na Univerzitetu Istočno Sarajevo biti znatno poboljšan.\nNakon posjete gradilištu na Palama, Košarac je rekao novinarima da će korist izgradnjom domova imati ne samo studenti, već cijela Republika Srpska.\nOn je napomenuo da se izgradnjom ovog objekata provodi Zakon o studentskom standardu, odnosno uredba Vlade Republike Srpske.\n“Palama i Istočnom Sarajevu ovi objekti bili su neophodni. Ovo je prvi objekat ovakvog sadržaja koji se poslije rata pravi na ovom prostoru. Ovo je i rezulatat politika institucija Republike Srpske, Univerziteta i onih koji žele da razvijaju Istočno Sarajevo i Pale na kvalitetan način”, rekao je Košarac.\nIstičući da će izgradnjom ovih objekata trajno biti riješenoi pitanje studentskog standarda, Košarac je napomenuo da će biti provedena i faza “dva B”, koja se odnosi na izgradnju studentskog doma u Istočnom Novom Sarajevu.\n“Time će Istočno Sarajevo biti prepoznatljivo u smislu kvalitetnog smještaja studenata, ispunjavanja standarda i to je motiv da se Istočno Sarajevo razvija uz adekvatne politike Vlade i ostalih institucija Republike Srpske”, dodao je Košarac.\nKomentarišući, kako je rekao, lokalna osporavanja kada je riječ o ovoj investiciji, Košarac je ocijenio da to nije normalno i da oni ljudi koji osporavaju rješavanje pitanja studentskog standarda i razvoj Univerziteta Istočno Sarajevo nisu “čistog razuma”.\nNa prethodno održanom sastanku sa predstavnicima Studentskog parlamenta Univerziteta Istočno Sarajevo i Unije studenata Republike Srpske, Košarac je obećao da će donirati stipendije za dva socijalno ugrožena studenta koji nisu prošli na konkrusu Unije “Srđan Aleksić”.\nPredsjednik Unije studenata Republike Srpske Predrag Govedarica rekao je da će stipendije iznositi po 100 KM na mjesečnom nivou u periodu od devet mjeseci.\nOn je naveo da je više od 90 studenata apliciralo za ove stipendije, a finansijska sredstava sa kojima raspolažu su predviđena za 45 studenata.\nPredsjednik Studentskog parlamenta Univerziteta Istočno Sarajevo Aleksandar Glavaš rekao je da je na sastanku održanom na Ekonomskom fakultetu na Palama dogovoreno da se zaokruži rješavanje pitanja kompletnog studentskog standarda na području Istočnog Sarajeva.\nOn je izrazio nadu da će se uskoro krenuti sa provođenjem faze “dva B” austrijskog kredita koji podrazumijeva i završetak ostalih objekata koji pripadaju ovom univerzitetu.\n“Vrijednost faze “dva B” je 10 miliona evra i time će biti riješena pitanja studentskog standarda u Zvorniku, Istočnom Novom Sarajevu, rekonstrukcija zgrade Elekrotehničkog fakulteta i objekata fakulteta na Palama, opremanje nove zgrade DIF-a i drugih investicija kojima se rješavaju pitanja visokog obrazovanja”, rekao je Glavaš.\nVladimir Luledžija, direktor preduzeća “Megasun” koji je izvođač radova, rekao je da je zadovoljan dinamikom izgradnje doma.\n“Radovi će koštati 12 miliona KM, a rok za izgradnju je 1. oktobar, što će biti ispoštovano”, istakao je Luledžija.\nKapacitet studentskog doma, koji zadovoljava sve evropske standare i čiji je investitor Univerzitet Istočno Sarajevo, je 600 kreveta.\nPrethodni članakNovakovićeva i Milinšek najuspješniji u slalomu\nNaredni članakLoš start odbojkaških klubova u doigravanju za opstanak


Norveška za bolje vodosnabdevanje u Preševu\nLokalne vesti - Četvrtak 05.12.2019 - 11:00\nRekonstrukcija pumpne stanice „Žujince” u Preševu, koji Kraljevina Norveška finansira sa 167.000 evra kroz projekat „Norveška za vas – Srbija”, doprineće stabilnijem vodosnabdevanju za 13.000 korisnika u ovoj opštini na jugu Srbije.\nRadovi vredni 167.000 evra FOTO: UNOPS\nIz pet aktivnih bunara u izvoru „Žujince”, voda se ispumpava u rezervoar u kome se hloriše zbog prečišćavanja, a potom distribuira u vodovodni sistem uz pomoć pumpne stanice.\nTrenutno je pumpna stanica zastarela i disfunkcionalna, dok dve postojeće pumpe imaju mali kapacitet bez automatske regulacije.\nRadovi u sklopu projekta „Norveška za vas – Srbija” uključuju uklanjanje starih pumpi, nabavku i ugradnju tri jednostepene centrifugalne pumpe, kao i ugradnju novih razvodnih ormarića sa pratećom opremom.\n- Ovaj projekat je od veoma velike važnosti za opštinu Preševo, jer doprinosi stabilnijem vodosnabdevanju njenih građana, kao i centra za migrante.\nVrednost ovih radova je 160.000 evra, dok je još 7.000 evra izdvojeno za tehnički nadzor.\nOva intervencija trebalo bi da bude završena do početka marta 2020 - kaže menadžer projekta „Norveška za vas – Srbija” Radule Ristović.\nRekonstrukcija pumpne stanice biće tehnički preduslov za drugu fazu projekta, koja obuhvata izgradnju „buster” cevovoda od pumpne stanice „Žuijince” do rezervoara „Loši izvori”.\nProjekat “Norveška za vas - Srbija” ima za cilj da doprinese ravnomernom društveno-ekonomskom razvoju u Srbiji kroz povećanje mogućnosti zapošljavanja, posebno ranjivih i marginalizovanih grupa, podršku socijalnoj koheziji, unapređenje lokalne infrastrukture i uspostavljanje okvira informacione bezbednosti elektronske uprave u Srbiji.


Dobojski Info - DOBOJ: Konzorcijum "Lindner" iz Crne Gore i Njemačke gradi bolnicu\npetak, 17 avgust 2018 17:58\nFOTO: Dobojski Info | DOBOJ: Konzorcijum "Lindner" iz Crne Gore i Njemačke gradi bolnicu\nDoboj, JZU Bolnica “Sveti apostol Luka” Doboj, Nova bolnica Doboj,\nNovu bolnicu u Doboju gradiće konzorcijum iz Crne Gore i NJemačke "Lindner", kojeg je Ministarstvo zdravlja i socijalne zaštite Republike Srpske izabralo kao najpovoljnijeg ponuđača u postupku javne nabavke.\nOvaj konzorcijum ponudio je da projektovanje, izgradnju i opremanje Bolnice "Sveti apostol Luka" realizuje po cijeni od 87.820.834 KM bez PDV-a, saopšteno je iz resornog ministarstva.\nPostupak javne nabavke glavnog izvođača ovog projekta objavljen je 18. juna, a a iz Ministarstva navode da je ponuda njemačko-crnogorskog konzorcijuma pristigla blagovremeno, te da je kompletna, dostavljena u skladu sa uslovima iz tenderske dokumentacije i najpovoljnija.\nPonude su dostavile još dva ponuđača iz Kine, i to: "Čajna sinofarm internešnel korporejšn - Šan si konstrakšn investment grup" i "Sinohidro korporejšen limited".\nIz resornog ministarstva podsjećaju da je Vlada Republike Srpske dala saglasnost da Ministarstvo zdravlja i socijalne zaštite, u saradnji sa Bolnicom "Sveti apostol Luka", pokrene i sprovede međunarodnu proceduru javne nabavke glavnog izvođača za projektovanje, izgradnju i opremanje nove dobojske bolnice.\n"Ministarstvo se opredijelilo za izgradnju novih bolničkih kapaciteta u skladu sa planom razvoja bolničkih zdravstvenih ustanova i nabavkom medicinske opreme", navodi se u saopštenju.\nNova bolnica projektovana je da dugoročno opslužuje oko 330.000 stanovnika dobojske regije, Zeničko-dobojskog i Tuzlanskog kantona, a raspolagaće sa 365 kreveta.\nNovi objekti proračunati su kao energetski efikasni, a sva odjeljenja i službe projektovani u skladu sa evropskim normama, pri čemu su zadovoljeni svi zahtjevi moderne bolnice.\nNova dobojska bolnica raspolagaće medicinskim specijalističkim službama: glavnim operacionim blokom sa četiri operacione sale, porodilištem sa operacionom salom, urgentnim blokom sa operacionom salom, dijagnostičkim centrom sa više od 22 radiološke i druge dijagnostičke procedure, dnevnom ambulantnom/polikliničkom uslugom, te terapijskom onkološkom dnevnom bolnicom, modernom apotekom.\nViše iz ove kategorije « Prosvjeti i kulturi biće vraćeno pet odsto na plate Lokalne zajednice ne mare za korupciju »


Savet za budžet i finansije na današnjoj sednici razmatrao je i većinom glasova prihvatio Izveštaj o izvršenju budžeta Grada Novog Sada u periodu od 1. januara do 30. juna 2017. godine.\nIzveštaj o izvršenju budžeta Grada Novog Sada u periodu od 1. januara do 30. juna 2017. godine pokazao je da je u prvih šest meseci ove godine ukupno ostvareno 8.873,4 miliona dinara tekućih prihoda i primanja budžeta, što sa 2.264,2 miliona dinara prenetih sredstava iz ranijih godina, čini 11.137,6 miliona dinara. Prihodi i primanja budžeta tekuće godine, koji su ostvareni preko plana za šest meseci ove godine za 3,0%, čine 42,9% godišnjeg plana. U okviru tekućih prihoda, koji su premašili šestomesečni plan za 1,8%, najslabije ostvarenje je donacija, pomoći i transfera (35,1% šestomesečnog plana) iz razloga što su budžetu Grada obustavljene uplate tranši nenamenskih transfera za mart-jun 2017. godine, u skladu sa Zakonom o rokovima izmirenja novčanih obaveza u komercijalnim transakcijama.\nŠto se tiče rashodne strane budžeta najveće učešće u ukupnoj potrošnji iz budžeta imaju Obrazovanje (23,7%), Opšte javne usluge (21%) i Ekonomski poslovi (18,1%). U ekonomskoj strukturi ukupnih rashoda i izdataka najveće je učešće tekućih rashoda (86,4%), dok kapitalni rashodi učestvuju sa 10,4%, a izdaci za otplatu glavnice i nabavku finansijske imovine sa 3,2%. Ukoliko se izvršenim izdacima dodaju i sredstva utrošena za kapitalne subvencije i kapitalne transfere ostalim nivoima vlasti i za ostale kapitalne dotacije, odnos između tekućih i kapitalnih rashoda se menja, pa kapitalna potrošnja čini 14,7%, a tekuća potrošnja 82,1%.\nU okviru tekućih rashoda najveće je učešće rashoda za korišćenje roba i usluga u iznosu od 1.670,1 milion dinara i čine 34,3% tekućih rashoda, kao i rashoda za zaposlene izvršenih u iznosu od 1.324 miliona dinara, što je 27,2% tekućih rashoda.\nIzveštaj će biti upućen Skupštini na dalje razmatranje i usvajanje.\nII Sednica Skupštine Grada Novog Sada


Cvijanović: Srpska će zadržati svoja ustavna ovlašćenja (VIDEO)\n15/02/2020 | 15:12 ⇒ 19:47 | Izvor: SRNA\nPredsjednica Republike Srpske Željka Cvijanović izrazila je danas uvjerenje da će Srpska, preko svojih institucija, političkim putem uspjeti da zadrži svoje ustavne nadležnosti.\nCvijanović i DodikFoto: SRNA\n- Republika Srpska želi da zadrži svoje ustavne nadležnosti...i to je moja poruka građanima Srpske. Uspjećemo u tome, sigurna sam, preko naših institucija i njihove snage - rekla je Cvijanovićeva u Beogradu.\nOna je u zajedničkom obraćanju novinarima sa srpskim članom Predsjedništva BiH Miloradom Dodikom istakla da će Srpska očuvati svoje ustavne nadležnosti pozivanjem na ono što su njene vrijednosti i njena prava i da će Srpska biti odbranjena.\nCvijanovićeva je precizirala da će Republika Srpska to raditi političkim metodama i sredstvima.\n- Imamo na raspolaganju mnogo političkih sredstava, neka nismo ni iskoristili. Prema tome, Republika Srpska će ostati neupitna - naglasila je Cvijanovićeva.\nOna je istakla i da će odluke sudova /na nivou BiH/ koje su politički donesene i motivisane biti tretirane na adekvatan način.\n- Namjera je da preko našeg zasjedanja u Narodnoj skupštini pokažemo kakve su devijacije pravljene u okviru BiH pod plaštom demokratizacije i pravljenja neke funkcionalne države, koja je došla skoro pa na kraj puta - rekla je predsjednica Srpske.\nPrema njenim riječima, kada se pogleda unazad vidi se da je sve ono što je rađeno pod plaštom priče o funkcionalnosti dovelo do toga da je ova zemlja sada još veći eksperiment nego što je bila ranije.\nCvijanovićeva je ocijenila i da je zbog toga BiH u predkolapsnom stanju.\nOna je napomenula da je tako ne zato što je to htjela Republika Srpska ili bilo koji političar iz Srpske, nego zato što su na tome predano radili i bošnjačka politika i rukom pod ruku sa mnogim strancima.\n- Vjerujem da će Republika Srpska, jaka i stabilna, takva i ostati - uvijek sam govorila da je važno da očuvamo naše institucije i ovo vrijeme pokazuje koliko je bilo važno da čuvamo naše institucije - rekla je ona.\nDodik: BiH neuspješan i propao eksperiment


- Španci i dalje pate zbog krize koja je pogodila sektor prodaje nekretnina koje su dostigle astronomske cene. Nezaposlenost je porasla zbog kraha građevinskog sektora.\n- Postoji jedna vrsta nacionalnog fonda koji bi trebao dovesti do rekapitaizacije. Međutim, postavlja se pitanje: da li je to dovoljno i da li vlada mora da izdvoji dodatna sredstva.\n- Ukoliko vlada u Madridu to ne bude u stanju, onda može da posegne za fleksibilnim kreditnim linijama - kaže Kristijan Šulc i objašnjava kojim:\n- Ukoliko Španija na aukciji ne pronađe dovoljan broj kupaca državnih obveznica, onda može da se obrati Evropskom fondu za finansijsku stabilnost (EFSF) ili kasnije, dugoročno, Evropskom mehanizmu za stabilnost (ESM) koji će Španiji garantovati da će dobiti kredite po povoljnim kamatama“.\n- Ne poznajem neki drugi slučaj u kojem je izabrana vlada za samo 100 dana dovela do temeljnih reformi.\n- Špancima smeta kada im kažete da će dovesti do propasti evra.


Festival evropskog filma u Novom Sadu od 4. do 19. jula | (Vesti - 02.07.2018) Novi Sad\n02.07.2018 u 19:26h\nIzvor: Radio televizija Vojvodine (RTV) / Fotografija: Ilustracija/Pixabay.com, EU info centar\nFestival evropskog filma u Novom Sadu od 4. do 19. jula\nPublika će moći da uživa u savremenim evropskim filmskim ostvarenjima na dve lokacije – u bioskopskoj sali Kulturnog centra Novog Sada i na otvorenoj pozornici Brod teatra novosadskog Studentskog kulturnog centra, koji će biti postavljen na Beogradskom keju.\nSvečano otvaranje festivala predviđeno je za sredu, 4. jula, u KCNS-u, u 19 časova, nakon čega će uslediti projekcija hrvatskog filma „Trampolin".\nEvropska unija proglasila je 2018. godinu Evropskom godinom kulturnog nasleđa, te se ovogodišnji festival održava u tom duhu, pod motom „Naše nasleđe: gde prošlost susreće budućnost", s idejom da se posetioci podstaknu na otkrivanje i istraživanje evropske kulturne baštine, kroz filmsku umetnost.\nFestival evropskog filma održava se sedmi put, u organizaciji Delegacije Evropske unije u Srbiji, EU info centra u Beogradu i EU info kutka u Novom Sadu, u saradnji sa Mrežom kulturnih centara zemalja Evropske unije (EUNIC), Kulturnim centrom Novog Sada i Studentskim kulturnim centrom Novog Sada.\nKompletan program Festivala, kao i najava za svaki od odabranih filmova, može se pronaći na zvaničnom sajtu EU info centra.\nPovezane teme Brod teatar eu info point festival evropskog filma kulturni centar novog sada SKCNS


Zvezda treći najpopularniji klub u Evropi – Crvena zvezda info\nZvezda treći najpopularniji klub u Evropi\nAko ih ne može biti po dvoranama zbog korona virusa, navijača ima bar na Instagramu\nKošarkaški klub Crvena zvezda možda ne može da se pohvali spektakularnim rezultatima na terenu u Evroligi, ali je na internet nebu jedan od najpopularnijih košarkaških klubova kontinenta.\nNa istoj listi na kojoj su se našli crveno-beli kao visokopozicionirani, nalazi se i Partizan. Crveno-beli su na trećem mestu po broju interakcija na Instagramu, odmah iza Fenerbahčea i slavnog Real Madrida.\nFener je ubedljivo prvi u odnosu na konkurenciju sa 1,56 miliona interakcija, Real je drugi sa 951 hiljadom, dok Zvezda ima 645 hiljada u martu 2020.\nPartizan je na šestom mestu sa 438 hiljada interakcija, a između crno i crveno-belih su Galatasaraj (441 hiljada) i Panatinaikos (623 hiljade).\nIz KKCZ kažu da u trenutku kada sport i košarka nisu prioritet, oni ipak opstaju makar na internetu, a jedan od razloga je i serijal treninga Bilija Berona.\n- Svakako se tu izdvaja fenomenalan Evroligin serijal "Bilijeva teretana" koji je pobrao brojne simpatije što zbog sjajnih treninga koje je vodio prvotimac crveno-belih, a što zbog sjajnih gostiju iz sveta košarke koje je okupio na Evroliginoj Instagram platformi - pišu iz kluba s Malog Kalemegdana.\nOni su podsetili da su uz fudbalsku sekciju Zvezde bili najpopularniji i prošle godine u domenu granica naše zemlje.\nKada je reč o ovoj godini, od januara do marta tekuće godine FK Crvena zvezda je na Tviteru imala 82,1 hiljadu interakcija, sledi ga KKCZ sa 73,4 hiljade, pa onda idu KK Partizan sa 56 hiljada i FK Partizan sa 38.5 hiljada interakcija.


NSinfo: Formira se sekcija veterana Voše\nFormira se sekcija veterana Voše\nPosle mnogo godina, veterani FK Vojvodina danas su se okupili u svečanom salonu stadiona “Karađorđe”\nIdeja koja je već dugo postojala u FK Vojvodina, kao i među njenim bivšim igračima i funkcionerima, konačno jerealizovana. U svečanom salonu stadiona “Karađorđe”, veterani FK Vojvodina okupili su se posle mnogo godina i evocirali uspomene na neka prošla vremena, ali i razgovarali o svojim budućim aktivnostima u vezi sa “starom damom”.\nNaime, odlučeno je da uskoro bude formirana sekcija veterana, koja će imati svoj zvaničan pravilnik o članstvu i radu i praktično postati deo kluba. Veterane koji su se okupili na “Karađorđu” pozdravili su predsednik FK Vojvodina Vojislav Gajić i generalni sekretar Božidar Beronja, da bi bivši igrači i funkcioneri kasnije nastavili druženje kroz neformalan razgovor.\n... fk vojvodina, Istorija SD Vojvodina, Novi Sad, vojvodina


Preventivno djelovati u cilju smanjenja rizika od katastrofa | MINA\nNaslovnica Crna Gora Preventivno djelovati u cilju smanjenja rizika od katastrofa\nPreventivno djelovati u cilju smanjenja rizika od katastrofa\nPodgorica, (MINA) – Elementarne nepogode se ne mogu spriječiti, ali se može preventivno djelovati u cilju smanjenja katastrofalnih posljedica, poručeno je sa pokazne vježbe koja je danas održana podgoričkoj Osnovnoj školi „Branko Božović“.\nVježba simulacije zemljotresa i evakuacije organizovana je u okviru kampanje „Dani smanjenja rizika od katastrofa 2019, Budi odgovoran – smanji rizik“.\nPredsjednica Komisije za procjenu šteta Marija Vučinović rekla da je pokazna vježba koju je realizovala jedinica Direktorata za vandredne situacije, jedna u nizu aktivnosti koje se sprovode kao dio kampanje.\n„Činjenica je da elementarne nepogode ne možemo spriječiti, ali kroz stručne i edukativne aktivnosti može se naučiti kako preventivno djelovati, u cilju smanjenja katastrofalnih posledica“, istakla je Vučinović.\nPrema njenjim riječima, sve predstojeće i prethodne aktivnosti koje sprovode Ministarstvo unutrašnjih poslova i Direktorat za vandredne situacije, dio su Nacionalne strategije, koja podrazumijeva edukaciju najmlađih, ali i svih građana u cilju prevencije i zaštite od potencijalnih katastrofa.\n„U saradnji sa UNICEF-om, GIZ-om i OEBS-om realizovani su projekti koji su fokusirani na osnovce, djecu u vrtićima, izrađeni su planovi zaštite i spasavanja i realizovane su u praksi vježbe u Centrima za osobe sa invalidetotom“, istakla je Vučinović.\nOna je navela da će ovakve i slične aktivnosti Vlade i partnera biti u fokusu, kako bi na najkvalitetniji način odgovarali svim izazovima.\nMinistar unutrašnjih poslova Mevludin Nuhodžić je rekao da je Crna Gora područje sa potencijalniim rizikom od zemoljotresa, ali nije moguće predvidjeti da li će ga biti i kakave će posledice izazvati.\n„Kao sistem, moramo jačiti kapacitete za odgovor na ovu vrstu nepogoda, i moramo da znamo kako da postupimo u slučaju zemljotresa kako bi se smanjio broj žrtava“, istakao je Nuhodžić.\nKako je kazao, današnja vježba izvedena je profesionalno, tako da su jasno vidljive procedure postupanja djece i zaposlenih u školi i svih učesnika u sistemu.\n„Ovo je i poruka, drugim rukovodiocima škola, javnih ustanova, privrednih društava, da izrade planove zaštite i spasavanja u slučaju prirodnih i tehničko-tehonoloških nesreća, i da jednom godišnje uvježbaju procedure djelovanja i na taj način smanje rizik od većih stradanja“, zaključio je Nuhodžić.\nDirektorica Direktorata za predškolsko, osnovno i inkluzivno obrazovanje, Arijana Nikolić Vučinić, kazala je da je Vlada, u saradnji sa kancelarijom UNICEF-a, 2013. godine uspostavila međupredmetni program u oblasti smanjenja rizika od katastrofa za obrazovanje nastavnika u osnovnim i srednjim školama.\nPrema njenim riječima, u okviru tog programa, obučeno je oko 200 nastavnika, koji prenose znanje učenicima na temu smanjenja rizika od katastrofa.\n„Ministarstvo unutrašnjih poslova, Kabinet ministarke bez portfelja i Direktorat za vandredne situacije omogućili su da se na ovaj način, kroz praksu i pokazne vježbe, na kvalitetan način edukuju djeca i nastavni kadar u cilju prevencije i zaštite od katastrofa“, kazala je Nikolić Vučinić.\nOna smatra da je takav vid kampanje i pratećih aktivnosti najbolji model u podizanju svijesti iz te oblasti.\nNikolić Vučinić je podsjetila da je povodom godišnjice obilježavanja zemljotresa 1979. godine Ministarstvo održivog razvoja i turizma organizovalo distribuciju informativnog materijala djeci na pomenutu temu.\n„Svaka slična aktivnost, koja ima u cilju informisanje djece o ponašanju u vandrednim situacijama, kod nas će naići na punu podršku“, poručila je Nikolić Vučinić.\nPodgorica, (MINA) - Ministarstvo sporta i mladih raspisalo je javni poziv za angažovanje osoba...\nNikšić, (MINA) - U nikšićkoj Opštoj bolnici ukazana je ljekarska pomoć za 26 povrijeđenih...